IonnKorr: Αργοναυτική Εκστρατεία (13ος αιώνας π.Χ) - Μέρος 9: Λήμνος, το νησί της Απόλυτης Ηδονής\nΑργοναυτική Εκστρατεία (13ος αιώνας π.Χ) - Μέρος 9: Λήμνος, το νησί της Απόλυτης Ηδονής\nΗ Αργώ είχε πλησιάσει πλέον,\nαρκετά, τις ακτές της νήσου Λήμνου.\nΟι Αργοναύτες γνώριζαν περίπου,\nαπό διηγήσεις άλλων ναυτικών, τι θα συναντούσαν:\nΜία φιλόξενη πόλη\nόπου θα μπορούσαν να προμηθευτούν\nπρομήθειες σε ύδωρ και τροφή\nπριν αρχίσουν την μακριά πορεία για τον Ελλήσποντο.\nΉταν ο τελευταίος σταθμός όπου θα μπορούσαν\nχωρίς προβλήματα να ξεκουραστούν\nσυναντώντας και συνομιλώντας με ομόγλωσσους ανθρώπους\nπου θα τους έδιναν επιπλέον τις "φρέσκιες" πληροφορίες,\nπου χρειάζονταν, για την απέναντι, όχι και τόσο οικεία, Ασιατική Ακτή.\nΕίχαν πλησιάσει αρκετά πλέον και οι ακτές της Λήμνου ξεχώριζαν αρκετά καθαρά από την κουπαστή του πλοίου. Ωστόσο, έπρεπε να κωπηλατήσουν για κάποιο διάστημα, ακόμη, μέχρι να βρουν την κεντρική πόλη και λιμένα της νήσου, την περιβόητη Μύρινα, όπου είχε και την έδρα του ο επιτόπιος βασιλέας.\nΗ Λήμνος ήταν από τις πλουσιότερες και διασημότερες νήσους του Αιγαίου. Η πρώτη πόλη της, η Πολιόχνη, στην ανατολική της ακτή, θεμελιώθηκε ήδη από το 5.000 π.Χ. οπότε άρχισαν και οι πρώτες αραιές εμπορικές συναλλαγές της προϊστορικής Θεσσαλίας με τα Στενά του Ελλήσποντου και την Μικρασιατική ακτή. Θεωρείται η αρχαιότερη πόλη όλης της Ευρώπης.\nΌμως, η σημαντική της εξέλιξη πραγματοποιήθηκε μετά την ίδρυση της Τροίας (3.000 π.Χ.) οπότε οι εμπορικές συναλλαγές Θεσσαλίας - Ελλησπόντου έγιναν συστηματικές. Για ένα μεγάλο διάστημα η Πολιόχνη παρέμεινε η πλουσιότερη πόλη της Ευρώπης και του Αιγαίου. Όμως αλλεπάλληλες σεισμικές καταστροφές και η άνοδος της ισχύος της Μινωϊκής Κρήτης οδήγησαν στην εξάλειψή της (1.600 π.Χ.)\nΌμως η Λήμνος εξακολουθούσε να κατέχει νευραλγική θέση στο εμπόριο Θεσσαλίας - Ελλησπόντου. Έτσι, την θέση της καταστραφείσας Πολιόχνης, ως εμπορικού διαμετακομιστικού κέντρου, κατέλαβε πλέον η "διλίμενη" Μύρινα στην δυτική ακτή. Σε αυτήν την πόλη κατευθυνόταν, τώρα, η Αργώ.\nΉταν απόγευμα όταν οι Αργοναύτες άρχισαν να πλησιάζουν στον λιμένα της Μύρινας. Όμως, καθώς κοιτούσαν τις βραχώδεις ακτές της νήσου, παρατήρησαν κάτι παράξενο. Σκιές κατασκόπευαν κάθε κίνηση του πλοίου τους. Η κατόπτευση της θάλασσας από στρατιωτικά φυλάκια στα υψηλά μέρη ακτών ήταν, βέβαια, κάτι το συνηθισμένο στην Αρχαία και Μεσαιωνική Εποχή καθώς οι πειρατικές επιδρομές δεν ήταν σπάνιο φαινόμενο. Αλλά, αυτές οι λεπτές φιγούρες που κινούνταν, σαν αιλουροειδή μέσα στην βλάστηση, δεν έμοιαζαν με στρατιώτες. Κάτι το ύποπτο συνέβαινε!!!\nΠλησίασαν περισσότερο την ακτή και τότε, μέσα στο λυκόφως, διέκριναν κάτι το πρωτοφανές. Γυναίκες, κρυμμένες σε θάμνους και δέντρα παρακολουθούσαν την κάθε τους κίνηση!!!\nΑποφάσισαν να διανυκτερεύσουν στο πέλαγος και την αυγή με το φως της μέρας να διερευνήσουν καλύτερα την περίεργη κατάσταση.\nΈτσι όταν άρχισε να ξημερώνει, οι Αργοναύτες πλησίασαν και πάλι την ακτή και είδαν έκπληκτοι το εντυπωσιακό θέαμα. Πολλές εκατοντάδες γυναίκες ήταν διασκορπισμένες στην ακτή και περιεργαζόταν, με όχι και τόσο φιλικές διαθέσεις, το άγνωστο πλοίο που προσέγγιζε το νησί τους.\nΟι Αργοναύτες, βέβαια, δεν είχαν άλλη λύση. Έπρεπε να αποβιβασθούν στην Λήμνο για να αναπληρώσουν τις προμήθειες που τους είχαν τελειώσει. Έτσι μπήκαν στο μεγάλο λιμένα της Μύρινας και έριξαν άγκυρα.\nΤότε έμειναν άναυδοι. Ένας στρατός, από πάνοπλες γυναίκες, με δόρατα, ασπίδες, τόξα και ξίφη είχε παραταχθεί στην παραλία για να εμποδίσει την αποβίβασή τους.\nΞαφνικά, η κραυγή "Αμαζόνες" που εκστόμισε ένας Αργοναύτης, πάγωσε τους πάντες. Όλοι είχαν ακούσει ιστορίες με τις πολεμοχαρείς, ανδροφόνους, πολεμίστριες που κατοικούσαν στα βάθη της Ασίας και είχαν συντρίψει και κατασφάξει στρατούς ολόκληρους των γειτονικών τους λαών.\nΟ τρόμος εγκαταστάθηκε στις ψυχές τους, το αίμα σταμάτησε να ρέει στις φλέβες τους! Ήταν χαμένοι! Πως αυτοί, πενήντα άνθρωποι όλοι κι όλοι, θα τα έβαζαν με χιλιάδες Αμαζόνες? Θα τους έσφαζαν όλους μέχρι ενός, όσες και να προλάβαιναν να σκοτώσουν.\nΟ Ιάσων έστεκε αμήχανος. Αλλά ο Ηρακλής τους έδωσε θάρρος.\n- Αμαζόνες στο Αιγαίο? Αυτές ζουν στα βάθη της Ασίας!! Αποκλείεται να έχουν έρθει εδώ.\n- Άντρες! Απόβαση!! Είμαστε οι καλύτεροι ήρωες της Ελλάδας! Δεν θα φοβηθούμε μερικές οπλισμένες γυναίκες. Στο κάτω-κάτω είμαι και εγώ εδώ!!!\nΣτην πραγματικότητα ούτε και αυτός ήταν σίγουρος ότι δεν ήταν Αμαζόνες. Αλλά έπρεπε να ενθαρρύνει τους συντρόφους του να πολεμήσουν αλλιώς θα πέθαιναν από πείνα στο πλοίο τους.\nΈτσι, με την ψυχή στο στόμα, οι ήρωες πήδηξαν από το πλοίο και εφόρμησαν στην ακτή του λιμανιού.\nΑμέσως, μια Λήμνια που φαινόταν επικεφαλής έδωσε το σύνθημα τις επίθεσης και δεκάδες γυναίκες ξεχύθηκαν αλαλάζοντας και άρχισε μια άγρια μάχη.\nΌμως, από τις πρώτες αψιμαχίες φάνηκε, καθαρά, ότι οι αρματωμένες Λήμνιες δεν ήταν Αμαζόνες. Ήταν σχεδόν άπειρες στην ξιφομαχία και με δυσκολία χρησιμοποιούσαν το δόρυ.\nΜετά από σύντομη επέλαση των Αργοναυτών, οι Λήμνιες ζήτησαν ανακωχή.\nΟι Αργοναύτες σταμάτησαν ανακουφισμένοι. Δεν ήθελαν να σκοτώσουν άμαχες γυναίκες έστω κι αν αυτές έφεραν οπλισμό. Ζήτησαν να διαπραγματευτούν. Εξήγησαν όταν ερχόταν φιλικά και δεν ήταν πειρατές. Ζήτησαν να δουν τον βασιλέα Θόαντα.\nΟι Λήμνιες συσκέφθηκαν για λίγο και μετά άνοιξαν δρόμο. Από μακριά φάνηκε να πλησιάζει μια ομάδα πανέμορφων γυναικών. Ανάμεσά τους, ήταν μία που έμοιαζε με την θεά Αφροδίτη.\nΗ πανέμορφη Υψιπύλη\nπεριστοιχιζόμενη από την φρουρά της\nΉταν η βασίλισσα Υψιπύλη. Η κόρη του Θόαντα. Μαζί της, οι κόρες και οι σύζυγοι των ευγενών της Λήμνου. Αποτελούσαν την βασιλική αυλή της. Γρήγορα, οι συνοδοί της εξήγησαν στους περιδεείς Αργοναύτες τι είχε συμβεί.\nΟι Λήμνιες είχαν περιφρονήσει την θεά Αφροδίτη. Δεν την τιμούσαν. Τότε αυτή για να τις τιμωρήσει τις περιέβαλλε με μία άσχημη οσμή. Έτσι, οι άντρες τους δεν ήθελαν πια να κάνουν έρωτα μαζί τους. Αντίθετα, έφεραν στην Λήμνο, Θράσσες (γυναίκες από την Θράκη), που είχαν αιχμαλωτίσει στις μάχες τους στην απέναντι Θρακική ακτή και συνουσιάζονταν με αυτές.\nΟι Λήμνιες κατάλαβαν ότι δεν μπορούσε να συνεχισθεί αυτή η κατάσταση. Κάθε μέρα περνούσαν όλο και περισσότερο στο περιθώριο. Κανείς πια δεν τις υπολόγιζε.\nΈτσι, συνεννοήθηκαν με πρωτοβουλία της Υψιπύλης.\nΈνα βράδυ, μετά από ένα μεγάλο συμπόσιο και παρατεταμένη οινοποσία, όρμησαν ξιφήρεις, και κατέσφαξαν όλους τους κοιμώμενους άντρες της νήσου.\nΗ σφαγή των Λημνίων ανδρών από τις γυναίκες τους\nΣτην αρχή άφησαν ζωντανά τα αρσενικά παιδιά. Αλλά η Υψιπύλη επέμενε ότι όταν μεγαλώσουν θα εκδικηθούν τον φόνο των πατέρων τους. Έτσι, τα σκότωσαν και αυτά.\nΜετά έσφαξαν και τις μισητές Θράσσες καθώς και όσα παιδιά είχαν γεννηθεί από αυτές. Οι λιγοστές που απέμειναν, χρησιμοποιήθηκαν ως δούλες\nΣτην συνέχεια, ανέλαβαν την διοίκηση του νησιού.\nΟι Αργοναύτες άκουγαν εμβρόντητοι. "Δεν πίστευαν τα αυτιά τους"!!\nΤότε, ο Ιάσων προχώρησε μπροστά και είπε στις Λήμνιες ότι οι σύντροφοί του δεν επρόκειτο να αναμιχθούν στα εσωτερικά τους ζητήματα. Ήθελαν να αγοράσουν μόνον προμήθειες και θα έφευγαν το συντομότερο.\nΗ Υψιπύλη συζήτησε για λίγο με τις αυλικές της και τελικά τους έκανε την απίστευτη πρόταση.\nΟι Λήμνιες είχαν να κάνουν έρωτα πολύ καιρό. Δεν άντεχαν άλλο μόνες. Πολλές ήθελαν να τεκνοποιήσουν και πάλι. Τους πρότεινε λοιπόν να τους προμηθεύσει με τα απαραίτητα εφόδια, και μάλιστα δωρεάν, αφού προηγουμένως όμως παραμείνουν για ένα διάστημα το νησί ώστε να εκτελέσουν τις ερωτικές τους υποχρεώσεις. Τους είπε μάλιστα ότι περίμενε εναγωνίως την απάντησή τους. Δέχονταν ή όχι??\nΑν δέχονταν?? Αν δέχονταν?? Αν δέχονταν??\nΟι Αργοναύτες κόντεψαν να πάθουν αποπληξία!!! Κάτι τέτοιο δεν είχαν ονειρευτεί ούτε στα πιο τρελλά ονειρά τους. Ένα νησί, με χιλιάδες ερωτικά πεινασμένες γυναίκες, που ήθελαν να συνευρεθούν μαζί τους !!!!!!!!!! Μα ήταν δυνατόν να τους συνέβαινε κάτι τέτοιο???? Ήταν αναμφισβήτητα οι τυχερότεροι άνθρωποι στον Κόσμο!!\nΑμέσως, η Υψιπύλη έδωσε το σύνθημα: Να διασκορπιστούν όλοι και να βρει ο καθένας όσες γυναίκες τον ήθελαν και να αρχίσουν οι ερωτικές πράξεις. Μετά, δείπνο για όλους στο πολυτελές ανάκτορο της πόλης.\nΗ ίδια έκανε νόημα στον Ιάσονα. Αυτός την κοίταγε αδυνατώντας να προφέρει την παραμικρή λέξη. Τα μέλη του δεν τον υπάκουαν.\n- Σε περιμένω στην βασιλική κλίνη, του είπε, χαμογελώντας. Και προχώρησε μαζί με τις γυναίκες της φρουράς της στο ανάκτορο.\nΚάθε Αργοναύτης που "ξεμονάχιαζε" μια Λήμνια,\nάρχιζε τα προκαταρκτικά\nΟ Ηρακλής, έχοντας πείρα από απάτες των Ολυμπίων θεών, άρχισε να φωνάζει στους Αργοναύτες να μην διασκορπιστούν και να διερευνήσουν μήπως υπάρχει παγίδα. Ποιός τον άκουγε όμως? Όλοι οι Αργοναύτες έτρεξαν στο δάσος γύρω από τον λιμένα να συναντήσουν τις Λήμνιες που τους προσκαλούσαν. Ο ίδιος, ο Ηρακλής, δεν πρόλαβε να ολοκληρώσει τον λόγο του. Ένα σμήνος από τις πιο όμορφες και γεροδεμένες Λήμνιες έπεσε πάνω του και τον έριξε στο χώμα.\nΟι Αργοναύτες όμως ήταν λίγοι και οι Λήμνιες χιλιάδες. Επιπλέον, μερικοί ενδιαφέρθηκαν μόνον για μία γυναίκα (μονογαμικοί όντες). Έτσι το βάρος έπεσε στους υπόλοιπους.\nΚάθε "άτυχος" Αργοναύτες έπεφτε στην "παγίδα"\nπου έστηναν πολυπληθείς ομάδες γυναικών\nΑυτοί οι τελευταίοι, πολυγαμικοί ή όχι, αναγκάσθηκαν να ικανοποιήσουν ολόκληρες διμοιρίες γυναικών που τους έστηναν "παγίδες", στο δάσος, καθώς προχωρούσαν ανύποπτοι ψάχνοντας για τις ομορφότερες.\nΑργότερα, μετά από αρκετές ώρες, κατάκοποι οι Αργοναύτες, συγκεντρώθηκαν, μαζί με τις ομορφότερες αριστοκράτισσες του νησιού, στην μεγάλη σάλα του πολυτελούς βασιλικού ανακτόρου.\nΕκεί η Υψιπύλη, καθώς το συμπόσιο κορυφωνόταν και ο οίνος έρεε άφθονος, τους ανακοίνωσε ότι έπρεπε να μείνουν αρκετές εβδομάδες ώστε να ικανοποιηθούν όλες οι γυναίκες του νησιού αφού πολλές δεν πρόλαβαν ούτε καν να ακουμπήσουν έναν Αργοναύτη.\nΟι Αργοναύτες δέχτηκαν με ιαχές χαράς και υπέρτατης ικανοποίησης.\nΤότε ακούστηκε η φωνή της Αταλάντης.\n- Ήρωες, σύντροφοι, έχουμε ένα σκοπό να επιτελέσουμε. Να πάμε στον Εύξεινο Πόντο, να βρούμε το "Χρυσόμαλλο Δέρας" και να το φέρουμε στην Ελλάδα. Πρέπει να φύγουμε τώρα!\nΆκρα του τάφου σιγή έπεσε στην τεράστια αίθουσα.\nΜετά, τρανταχτά γέλια ξέσπασαν και συντάραξαν ολόκληρο το ανάκτορο, ακόμα και ολόκληρη την πόλη.\n- Χρυσόμαλλο Δέρας?? Τι είναι αυτό?? Ας έρθει αυτό σε μας!!! Εμείς εδώ θα μείνουμε. Για πάντα!\n- Για πάντα, αλάλαξαν όλοι με μια φωνή. Μα, θα άφηναν τα Ηλύσια (δηλ. τον Παράδεισο) για να ψάξουν για τα Τάρταρα (δηλ. την Κόλαση)????? Ήρωες ήταν, όχι ανόητοι.\nΑπόλυτα πληγωμένη και ταπεινωμένη η Αταλάντη έφυγε, με γρήγορα βήματα, σχεδόν κλαίγοντας, από το απαστράπτον παλάτι και άρχισε να περιφέρεται στις απόκρημνες ακτές του νησιού.\nΔεν μπορούσε να πιστέψει αυτό που της συνέβαινε.\nΈφυγε από την πατρίδα της, την Αρκαδία, όπου δεκάδες νέοι την ζητούσαν για σύζυγό τους, ήρθε στην μακρινή Θεσσαλία για να συμμετάσχει σε έναν ένδοξο άθλο, μπήκε σε ένα πλοίο με πενήντα άνδρες, που στην διάρκεια της διαδρομής όλοι προσπαθούσαν με άστοχα κολακευτικά λόγια να αποσπάσουν έστω και ελάχιστα την προσοχή της, και τώρα...\nΠοιό το αποτέλεσμα???? Ήρθε σε ένα νησί-Κόλαση, γεμάτο με χιλιάδες ξαναμμένες, μοναχικές γυναίκες, με αποτέλεσμα να μην γυρίζει να την κοιτάξει ούτε αρσενικός κώνωπας!!!!\nΜα πόσο άτυχη ήταν????\nΠόσο μεγαλύτερη δυστυχία μπορούσε να νοιώσει μια όμορφη νέα γυναίκα, όπως αυτή, από την ολική αντρική περιφρόνηση?\nΤης ερχόταν να αυτοκτονήσει πέφτοντας από τους απότομους κοφτερούς βράχους στην θάλασσα αλλά συγκρατήθηκε. Πόσο μπορούσε να κρατήσει αυτό? Κάποτε οι Αργοναύτες θα έσβηναν την ερωτική τους πείνα και θα τέλειωνε το μαρτύριό της.\nΌμως οι ημέρες έγιναν εβδομάδες, οι εβδομάδες μήνες, οι μήνες εποχές και οι Αργοναύτες εκεί μόνιμα κολλημένοι στο νησί της Λήμνου και τις ηδονές του.\nΠετρώδεις ακτές της Λήμνου\n[Ορθολογιστικά μιλώντας, η κατάσταση είναι κάπως διαφορετική. Η Λήμνος την εποχή της παντοδυναμίας (όπως και έκαναν άλλωστε και όλες οι άλλες νήσοι του Αιγαίου, Θάσος, Χίος, Σάμος, Ρόδος) ενδιαφέρθηκε για την απέναντι Θρακική παραλία και απέκτησε εκεί μια ζώνη αποικιών (την λεγόμενη Περαία).\nΌμως, καθώς οι Θράκες ήταν αδύναμοι πολεμικά και η απέναντι ακτή πολύ πλούσια σε ξυλεία αλλά και σε μεταλλεύματα (το όρος Παγγαίο διέθετε ορυχεία ακόμη και την Μυκηναϊκή περίοδο), είναι προφανές ότι οι Λήμνιοι έπαθαν ότι οι Πάριοι-Θάσιοι τον 6ο π.Χ. και οι Αθηναίοι στην Δραβήσκο τον 4ο αιώνα π.Χ. Εισχώρησαν, βαθιά, στην ενδόχωρα και οι Θράκες τους έστησαν παγίδα. Επειδή στην μεταγενέστερη περίπτωση οι Θράκες επέτυχαν σε ένα στένωμα της χώρας να κατακόψουν μια πάνοπλη φάλαγγα 3.000 οπλιτών, κάτι αντίστοιχο φαίνεται ότι το ίδιο συνέβη στους Λήμνιους.\nΒέβαιοι για την στρατιωτική υπεροχή τους, απομακρύνθηκαν επίσης από την παραλία και παγιδεύτηκαν σε κάποια από τις πολλές φάραγγες της περιοχής και σφάχτηκαν από τους καραδοκούντες Θράκες.\nΣτην συνέχεια, οι Μινύες που έστελναν συνεχείς εμπορικές αποστολές στον Ελλήσποντο, επωφελήθηκαν από την κατάσταση, κατέλαβαν και αποίκησαν τις δύο-τρείς Λημνιακές πόλεις που υπήρχαν, μετατρέποντάς τες έτσι σε ομόαιμους εμπορικούς σταθμούς (όπως θα έκαναν, άλλωστε, στο μέλλον όλοι οι αποικιακοί λαοί).\nΆρα στην πραγματικότητα, η Αργώ, δεν συνάντησε στην Λήμνο "ξαναμμένες γυναίκες" αλλά ,απλά, άποικους Μινύες, εφοδιάστηκε κανονικά και συνέχισε. Αλλά οι μεταγενέστεροι επικοί αοιδοί και μυθοπλάστες, που έψαχναν την ευκαιρία να βάλουν μια "πιπεράτη" πινελιά στην ιστορία, εκμεταλλεύτηκαν το γεγονός και "εμπνεύστηκαν" αριστοτεχνικά τον μύθο της "σφαγής των Λημνίων από τις γυναίκες τους"].\nΑναρτήθηκε από IonnKorr στις 10:55 μ.μ.\nΟυυυυυυυυυυυυυυυυ! Τι έχει να γίνει με το επεισόδιο Νο 9!!!!\nΣτρώσε τραπέζι για τα σχόλια.... χαχαχαχαχα!\nΕίμαι σίγουρη πως αυτό το επεισόδιο θα το ευχαριστηθούν οι πάντες! Ακόμα και η γυναικάρα με τα κόκκινα, που σε βαριέται...! χαχαχαχα!\nΥ.Γ. Το χαζοαμερικανοβιντεάκι στο τέλος πού κολλάει καλέ?\nΑυτό έβλεπες όταν έγραφες το επεισόδιο Νο 9?\nΌλα τα παράδοξα μ'εσένα..!\n18 Απριλίου 2011 - 12:01 π.μ.\nΚάθε κινηματογραφική ταινία του Χόλυγουντ έχει και τις "σέξυ σκηνές" της. Αλλιώς δεν πουλάει.\nΌμως το "κόλπο" που χρησιμοποιούν οι σύγχρονοι σκηνοθέτες, το ήξεραν και οι μυθοπλάστες της Αρχαίας Ελλάδας.\nΈτσι μέσα στην καθόλα σοβαρή και ευπρεπέστατη Αργοναυτική πέταξαν και το σέξυ επεισόδιο!!!!\n18 Απριλίου 2011 - 12:07 π.μ.\nΚαι το βιντεάκι που κολλάει?\n18 Απριλίου 2011 - 12:18 π.μ.\nΣ'όλα βρε παιδί μου οι πρώτοι διδάξαντες...ακόμα και στην έβδομη τέχνη! χαχαχαχαχαχαχαχαχαχαχα!\nΑυτά τα μεγαλεία του Ελληνισμού επιστήμη,φιλοσοφία,τέχνη αλλά και sex ,έχει μείνει στο DNA μας και έρχονται οι Αγγλίδες στην Ελλάδα να ξεπαρθενευτούν!!!!Καλά τα λέει ο Περιούσιος λαός, χρεωμένος βέβαια μέχρι τέταρτης γενεάς, αλλά δυναμικός σεξουαλικά.\n18 Απριλίου 2011 - 9:48 π.μ.\nΠοιος στη χάρη τους δηλαδή ούτε στα τρελά τους όνειρα οι Αργοναύτες τέτοιο νησί!\nΚοίτα να δεις τι μαθαίνει κανείς μεγαλώνοντας?\nΔεν πιστεύω να τον έχεις προσαρμόσει τον μύθο στις δικές σου μύχιες επιθυμίες:))\nΚαλή Μεγαλοβδομάδα με φιλιά θαλασσινά:))\nΔεν άφησες φυσικά ανεκμετάλλευτη την ευκαιρία να αποδώσεις άλλη μια Τέχνη στους Έλληνες.\n"περασμένα μεγαλεία και διηγώντας τα να κλαίς"\n18 Απριλίου 2011 - 10:00 π.μ.\nΣτο sex πάντα καλά τα πήγαιναν οι Έλληνες...\nΑλλού είχαν και έχουν το πρόβλημα. Στο μυαλό.\n"Ποιος στη χάρη τους δηλαδή ούτε στα τρελά τους όνειρα οι Αργοναύτες τέτοιο νησί!"\nΠραγματικά, το κορυφαίο "Αντρικό Όνειρο" από την στιγμή της γέννησης θα έλεγα είναι ένα νησί γεμάτο γυναίκες!!!!\nE ... και η Επική Λογοτεχνία το ενσωμάτωσε από τα γενοφάσκια της!!!!\n"Δεν πιστεύω να τον έχεις προσαρμόσει τον μύθο στις δικές σου μύχιες επιθυμίες:))"\nΠεριγράφω τον μύθο της Αργοναυτικής Εκστρατείας με κάθε λεπτομέρεια (απλά και μόνον, "λειαίνοντας τις γωνίες") ακολουθώντας πιστά τον Απολλώνιο τον Ρόδιο και τα Ορφικά, δηλ. τις κλασσικές αρχαίες πηγές που αναφέρονται στην Αργοναυτική Εκστρατεία.\n18 Απριλίου 2011 - 10:10 π.μ.\nΉλθον είδον και απήλθον!!!΄\n...α πα πα πα πα πα πα\n...και δεν έχει και προειδοποίηση περιεχομένου...\n...τώρα πού να πάω να κρυφτώ η... παπαρούνα??????\nPολλά "πα πα" έβαλα.. θα με περάσετε για πουλερικό. Πάντως δεν έβαλα "κο κο" ελπίζω να εκτιμηθεί!!!\nΤο ασματάκι πάρα πολύ ωραίο.\n...αλλά σαν το "Άσμα Ασμάτων" ΔΕΝ είναι! xa xa\n18 Απριλίου 2011 - 5:10 μ.μ.\nΔεν έβαλα Ρολλά αλλά Πολλά...!\n18 Απριλίου 2011 - 5:12 μ.μ.\nΓοητευτικότατη αφήγηση αλλά και η ιστορική εκδοχή εξαιρετικά ενδιαφέρουσα όπως πάντα.\nΌμως Ιονν βλεπω μόνο Λήμνιες στα σχόλια!! Δεν ξέρω τις προθέσεις τους!\nΘα τα βγάλουμε πέρα οι δυο μας;\nΝα φωνάξω ενισχύσεις;\nή μήπως αχ αχ αχ;\nείχα καιρό να περάσω...\nΠάω να διαβάσω και τα προηγούμενα!\nΤα ορθολογιστικά σου στο τέλος τι εξυπηρετούν?\nΉ τα πανούργα σου σχέδια να την αλλάξεις ?\nΓιατί αν έχεις σκοπό να αφήσεις εκεί τους αργοναύτες όλη την μεγάλη εβδομάδα\n(και βάλε) γυρίζοντας θα τους βρεις τέζα..\nΜα τόση ζήλεια πιά?????\nΑπ το σκεπτικό σου ( θηλυκό πέρα για πέρα ) μπορώ να φανταστώ πολλά και να πώ άλλα τόσα.. Και στο κάτω- κάτω αν πέσω έξω ρίχνω και ένα Mea culpa !!!\nΚαι μη διατυμπανίζεις παντού ότι δεν με καταλαβαίνεις (σώνει και καλά να με βγάλεις ηλίθια) γιατί θα σε καταγγείλω ότι απ αλλού, πιάνεις πουλιά στον αέρα.. Μυξοπαρθένε….\n19 Απριλίου 2011 - 11:52 π.μ.\nΔέξου εκτός θέματος ευχές φίλε μου.\n19 Απριλίου 2011 - 12:16 μ.μ.\n"Ήλθον είδον και απήλθον!!!"\nΝτροπαλή Δήμητρα!! Εξόχως σοκαριστική ανάρτηση, το δέχομαι.\n19 Απριλίου 2011 - 3:43 μ.μ.\n"Γοητευτικότατη αφήγηση αλλά και η ιστορική εκδοχή εξαιρετικά ενδιαφέρουσα όπως πάντα."\nΜήπως πρέπει να χρεώνω με κάποιο χρηματικό ποσό τις κολακείες????\n19 Απριλίου 2011 - 3:45 μ.μ.\n"είχα καιρό να περάσω...\nΠάω να διαβάσω και τα προηγούμενα!"\nΜα τι ενδιαφέρον μπορείς να βρεις σε μια μυθολογική ιστορία εσύ ένας άνθρωπος της σήμερον, δεν μπορώ να το καταλάβω???\n19 Απριλίου 2011 - 3:47 μ.μ.\n"Τα ορθολογιστικά σου στο τέλος τι εξυπηρετούν? Την ιστορία???\nΉ τα πανούργα σου σχέδια να την αλλάξεις ?"\nΞέρεις πολύ καλά τον υποχθόνιο σκοπό μου:\n"Η διαστρέβλωση της Ιστορίας"!!\nΑλλιώς για ποιό σκοπό να τα έγραφα όλα αυτά????\nΑπ το σκεπτικό σου ( θηλυκό πέρα για πέρα ) μπορώ να φανταστώ πολλά και να πώ άλλα τόσα..\nΤώρα μεταξύ μας Ελίτσα, ξέρω ότι τίποτα δεν σου ξεφεύγει.\nΓι αυτό αποφάσισα να σου εμπιστευτώ το μεγάλο μυστικό μου: Εγώ (και όχι ο Ιαματικός που κατηγορούσα) είμαι η Κάκια.\nΑλλά να μείνει μεταξύ μας. Μη διαρρεύσει ε??? Μόνο εγώ και εσύ θα το ξέρουμε !!!!\n"Και μη διατυμπανίζεις παντού ότι δεν με καταλαβαίνεις (σώνει και καλά να με βγάλεις ηλίθια) γιατί θα σε καταγγείλω ... "\nΓιατί με βρίζεις? (εγώ δεν σε έβρισα).\nΑφού δεν καταλαβαίνω τι γράφεις, ψέματα να πω??\nΤι φταίω εγώ όταν εσύ μιλάς με γρίφους???\nΕγώ έχω μάθει ότι λέγοντας "Α" εννοούμε "Α".\nΌχι, ότι λέγοντας "Α", υπονοούμε "Β", και υπονοώντας "Β" θέλαμε να πούμε "Γ", αλλά παραβολικά μιλώντας ήταν "Δ", που θα μπορούσε κάποιος να νομίσει ότι ήταν "Ε", αλλά αν πρόσεχε καλά θα έβλεπε πως ήταν "Ζ" ..... και τελικά διαβάζοντας κάτω από τι λέξεις βγαίνει "Ω".\nΞέρεις δεν γράφουμε εφημερίδα, υπό καθεστώς δικτατορίας, για να λέμε άλλα και άλλα να εννοούμε. Στο αχανές Διαδίκτυο γράφουμε, και ψευδώνυμα έχουμε.\nΆρα, γιατί όταν λέμε "Α" να μην σημαίνει "Α"??\nΑπό ποιόν κρυβόμαστε??\n"Δέξου εκτός θέματος ευχές φίλε μου. Καλή Ανάσταση!\nΟι ευχές δεν είναι ποτέ εκτός θέματος.\nΚαλό Πάσχα και καλή Ανάσταση και σένα. Καλά να περάσεις.\n(Τώρα αν μαζί με τις ευχές κατέθετες και τον οβολό σου, δεν υπήρχε αντίρρηση, χα..χα..)\n19 Απριλίου 2011 - 4:06 μ.μ.\nΈψαξα να βρω που σε έβρισα και μάλλον θα εννοείς το «μυ(ι) ξοπάρθενος» Κοίτα ..γιατί μάλλον παρεξήγησες την λέξη\nΉ εμείς στον τόπο μας την χρησιμοποιούμε λάθος. γιατί μιξοπάρθενος κατά το λεξικό του ελευθερουδάκη θα πει: Παρθένος κατά το ήμισυ, ημιπάρθενος.\nΔεν είχα λοιπόν πρόθεση να σε βρίσω Για ποιό λόγο άλλωστε??\nΚαι γιατί από ένα μπλόγκ?\nΠου λες, την λέξη με την οποία ισχυρίζεσαι πως σ έβρισα τη λέμε όταν θέλουμε\nνα αστειευτούμε με μια τάχα μου αθώα παιδούλα η οποία στην κατάλληλη στιγμή ρίχνει το φαρμάκι της στα σοβαρά ή και στα αστεία..\nΣου ζητώ συγνώμη αλλά θα μάθω την ελληνική γλώσσα ..που θα μου πάει..\nΜέχρι τότε χαίρεται..\n20 Απριλίου 2011 - 3:11 π.μ.\nΠροφανώς με δουλεύεις.\nΑν σου πω κι εγώ ότι στην παρέα μου λέμε μεταξύ μας το "άντε και γαμήσου" για πλάκα, φιλικά, χωρίς να παρεξηγούμαστε αλλά και έτσι παρασύρθηκα και στο έγραψα και εγώ εσένα, με αυτήν την έννοια, στο φιλικό, πως θα σου φαινότανε????\nΜα τώρα τι κάθεσαι και μου λες????\nΜικρό παιδί είμαι να με βρίζεις πρώτα και να μετά να με κοροϊδεύεις και από πάνω?????\nΘες να με βρίσεις γιατί τσαντίστηκες μαζί μου για κάποιο λόγο, βρίσε με!!!\nΑλλά όχι και να μου την βγαίνεις ελικοειδώς και ξανάστροφα...\n20 Απριλίου 2011 - 8:45 π.μ.


Rodeway Inn Old Town Temecula από 60€. Ξενοδοχεία σε Temecula - KAYAK\n28718 Front Street, Temecula, CA 92590, Ηνωμένες Πολιτείες\n+1 951 676 4833\n30 ακόμη προσφορές από 57€\nΣχετικά με την τοποθεσία Rodeway Inn Old Town Temecula\nΑυτό το κατάλυμα (Rodeway Inn Old Town Temecula, Temecula) βρίσκεται στο κέντρο της πόλης, 1 λεπτά με το αμάξι από: Κοινοτικό Θέατρο Old Town Temecula Community Theater και 6 λεπτά από: Καζίνο Pechanga Resort & Casino. Στις σημαντικές παροχές περιλαμβάνονται ένα επιχειρηματικό κέντρο, γρήγορο check-out και δωρεάν εφημερίδες στο λόμπι. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Rodeway Inn Old Town Temecula\nΤο Rodeway Inn Old Town Temecula εφαρμόζει τα εξής μέτρα:\nΔιαθέσιμα δωμάτια στο Rodeway Inn Old Town Temecula\nDouble Rooms(62€ - 205€)\nKing Rooms(58€ - 208€)\nΠαροχές στο Rodeway Inn Old Town Temecula\nΚριτικές για το Rodeway Inn Old Town Temecula\nΑποδεκτόΒάσει 692 κριτικών από επαληθευμένους επισκέπτες\nΑνώνυμος, 31 Μαΐ 2016\nΠλεονεκτήματα:Η τοποθεσία ήταν η καλύτερη στην πόλη. Αλλά αυτό ήταν το μόνο καλό. Αν μπορείτε να βρείτε άλλο ένα μέρος κοντά σε μια παρόμοια τιμή, πάρτε το.\nΜειονεκτήματα:Σχεδόν τα πάντα που θέλετε σε ένα δωμάτιο του ξενοδοχείου είναι απαίσια. Η καθαριότητα, το μέγεθος και η συνολική άνεση, όλα έλειπαν. Υπήρχε ένας περίεργος θόρυβος από τους σωλήνες όλη τη νύχτα που το έκανε σχεδόν αδύνατο να κοιμηθεί και όταν τους το είπαμε, ήταν αδιάφοροι. Το μόνο καλό πράγμα είναι η τοποθεσία.\nDave, 25 Δεκ 2015\nΠλεονεκτήματα:Φιλικό προσωπικό. Μοντέρνα δωμάτια.\nΠλεονεκτήματα:Ασυναγώνιστη τιμή για μια τοποθεσία στην καρδιά της παλιάς πόλης. Σε κοντινή απόσταση με τα πόδια από πολλά εστιατόρια, μπαρ, καταστήματα με αντίκες, ακόμη και μια τεράστια αγροτική αγορά. Η καφετιέρα Keurig στο δωμάτιο ήταν μια ωραία πινελιά, αν και έπρεπε να ζητήσουμε αρκετές φορές για ένα δεύτερο iPod αφού το έβαλαν μόνο ένα ανά δωμάτιο για κάποιο λόγο. Δωρεάν Wi-Fi και δωρεάν πάρκινγκ.\nΜειονεκτήματα:Το προσωπικό θα μπορούσε να είναι λίγο πιο φιλόξενο. Μακάρι η πισίνα και το τζακούζι να είχαν καθαρίσει· δεν χρησιμοποίησα ούτε γιατί φαίνονταν λίγο ακαθάριστα (αν και πολλές οικογένειες πήγαν στην πισίνα έτσι ίσως να είμαι ιδιότροπος). Το ευρωπαϊκό πρωινό είναι εντάξει. Σαν σε σκόνη ΕΕ και φραντζολάκια που παραμένουν στο παντοπωλείο, περιορισμένα. Ακόμη μια εξαιρετική τιμή για την τιμή όμως-αυτό το ξενοδοχείο ήταν $50-$100 λιγότερο από άλλα στην πόλη.\nΠλεονεκτήματα:Τη θέση, το μέγεθος, την τιμή\n28718 Front Street, Temecula, CA 92590\nPennypickle's Workshop Temecula Children's Museum288 μ\nTemecula Valley Museum0.7 χλμ\nPromenade Temecula3.7 χλμ\nGrace Mellman Community Library4.1 χλμ\nLoma Linda Park4.3 χλμ\nPechanga Resort and Casino5.4 χλμ\nRedhawk Golf Club5.7 χλμ\nThorton Winery6.1 χλμ\nCallaway Vineyard & Winery6.4 χλμ\nBriar Rose Winery6.6 χλμ\nChuron Winery7.1 χλμ\nRodeway Inn Old Town Temecula: Συχνές ερωτήσεις\nΠού βρίσκεται το Rodeway Inn Old Town Temecula;\nΤο Rodeway Inn Old Town Temecula βρίσκεται στη διεύθυνση 28718 Front Street, 0,3 χλμ. από το κέντρο της πόλης Temecula. Το κοντινότερο αξιοθέατο στο Rodeway Inn Old Town Temecula είναι: Pennypickle's Workshop Temecula Children's Museum.\nΠότε είναι το check-in και το check-out στο Rodeway Inn Old Town Temecula;\nΣτο Rodeway Inn Old Town Temecula, το check-in γίνεται στις 15:00 και το check-out στις 11:00.\nΠροσφέρει το Rodeway Inn Old Town Temecula δωρεάν Wi-Fi;\nΝαι, το Rodeway Inn Old Town Temecula προσφέρει δωρεάν Wi-Fi.\nΠροσφέρει το Rodeway Inn Old Town Temecula δωρεάν πάρκινγκ;\nΝαι, το Rodeway Inn Old Town Temecula προσφέρει δωρεάν πάρκινγκ.\nΠροσφέρει το Rodeway Inn Old Town Temecula δωρεάν μεταφορά αεροδρομίου;\nΌχι, το Rodeway Inn Old Town Temecula δεν προσφέρει δωρεάν μεταφορά αεροδρομίου.\nΠόσο απέχει το Rodeway Inn Old Town Temecula από το αεροδρόμιο;\nΤο Rodeway Inn Old Town Temecula απέχει 42,3 χλμ. από το Σαν Ντιέγκο Carlsbad-Palomar. Το Rodeway Inn Old Town Temecula απέχει 67,5 χλμ. από το San Bernardino Int.\nΈχει πισίνα το Rodeway Inn Old Town Temecula;\nΝαι, το Rodeway Inn Old Town Temecula έχει πισίνα.\nNamaste Drink Rosé - Mins from Wineries8 Εξαιρετικό (2 κριτικές)0,18 χλμΚουζίνα, με κλιματισμό, Καφετιέρα+311€\nThe Hotel Temecula0,26 χλμ+273€\n7% φθηνότεροMotel 6 Temecula Historic Old Town7.2 Καλό (886 κριτικές)0,85 χλμΕξωτερική πισίνα, Δωρεάν Wi-Fi, Καφετιέρα+55€\nNature Escape in Signature Temecula Pool, Fitness, Theater, Shopping0,86 χλμΚαφετιέρα, Τηλεόραση, Καλωδιακή ή δορυφορική τηλεόραση+116€\nRancho California Inn7.9 Καλό (415 κριτικές)0,96 χλμΕξωτερική πισίνα, Δωρεάν Wi-Fi, Τσαγιέρα/καφετιέρα+66€\nSignature Temecula8.3 Εξαιρετικό (820 κριτικές)0,86 χλμΕξωτερική πισίνα, Γυμναστήριο, Δωρεάν Wi-Fi+84€\nBest Western Plus Temecula Wine Country Hotel & Suites8.4 Εξαιρετικό (531 κριτικές)0,93 χλμΓυμναστήριο, Υπηρεσία δωματίου, Δωρεάν Wi-Fi+114€\nLuxury Estate with Stunning Views of the Valley10 Εξαιρετικό (1 κριτική)0,98 χλμΙδιωτική πισίνα, Εξωτερική πισίνα, Κουζίνα+1.557€\nWine Country Condo10 Εξαιρετικό (2 κριτικές)1,99 χλμΜόνο για ενήλικες, Κουζίνα, wifi+214€\nHampton Inn & Suites Temecula8.9 Εξαιρετικό (407 κριτικές)1,33 χλμΕξωτερική πισίνα, Γυμναστήριο, Δωρεάν Wi-Fi+133€\nHome2 Suites by Hilton Temecula8.8 Εξαιρετικό (426 κριτικές)1,31 χλμΕξωτερική πισίνα, Γυμναστήριο, Δωρεάν Wi-Fi+129€\nΑναζητήστε εκπτώσεις για το Rodeway Inn Old Town Temecula σε Temecula με την KAYAK. Αναζητήστε τη φθηνότερη προσφορά ξενοδοχείου για το Rodeway Inn Old Town Temecula σε Temecula. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Rodeway Inn Old Town Temecula με την προσφορά που σας ταιριάζει καλύτερα. από 60€/βράδυ (οι πιο πρόσφατες τιμές για το ξενοδοχείο).


Πολυτεχνείο: Διευκρινίσεις για τις εκδηλώσεις των σχολείων - Καλύτερη Λαμία\nHome / Unlabelled / Πολυτεχνείο: Διευκρινίσεις για τις εκδηλώσεις των σχολείων\nάρθρου 2 της υπ' αριθ. 79942/ΓΔ4/21-5-2019 ΥΑ (Β΄ 2005) αντίστοιχα.\nΔ1α/Γ.Π.οικ. 69543/31-10-2020 (Β' 4810) κοινή υπουργική απόφαση, σχετικά με την τήρηση των μέτρων για την αποφυγή διάδοσης του κορωνοϊού covid-19. Οι μαθητές/τριες που παρακολουθούν το ολοήμερο πρόγραμμα συμμετέχουν στις εκδηλώσεις του σχολείου και αποχωρούν με τους άλλους/ες μαθητές/τριες.\nvia Ειδησεις https://ift.tt/3nnDPDa


# Μένουμε Σπίτι : Τι δεν καταλαβαίνεις; - για το Frapress\n# Μένουμε Σπίτι : Τι δεν καταλαβαίνεις;\nΕλένη Καραβέλατζη 15/03/2020\nΚαθημερινότηταΚοινωνίαΜοιράσουΠροτεινόμενοΣκέψεις0 min read\nΠριν σου πω για το “Μένουμε σπίτι”…\nΓενικά, η κρίση και η κριτική σκέψη είναι χαρακτηριστικά που αναζητούμε στους ανθρώπους, με οποιαδήποτε ιδιότητα. Είτε ως εργοδότες, είτε ως άνθρωποι που αναζητούν φίλους, είτε ως εραστές. Από μικρούς μας μαθαίνουν το πόσο σημαντικό είναι να την αναπτύσσουμε και να φροντίζουμε να τη διευρύνουμε, ώστε όταν χρειαστεί να την χρησιμοποιήσουμε, να έχει όλα τα σωστά κριτήρια, αλλά και φίλτρα, για να μπορέσουμε να επεξεργαστούμε τη πληροφορία με τέτοιο τρόπο, ώστε να σχηματίσουμε την σωστή άποψη.\nΘα προσπαθήσω να το κάνω λίγο πιο παραστατικό.\nΑυτή λοιπόν είναι η διαδικασία που πρέπει να ακολουθήσεις όταν δέχεσαι πληροφορίες. Βέβαια, αυτό είναι μια διαδικασία χ100 φορές πιο περίπλοκη. Οι πληροφορίες είναι περισσότερες, πολλές φορές αντιφατικές μεταξύ τους, έρχονται σε διαφορετικούς χρόνους, και η επεξεργασία θα πρέπει να γίνει σε πολλά επίπεδα, ώσπου να φτάσεις σε ένα τελικό συμπέρασμα, το οποίο και θα αποθηκεύσεις ως τελική σου κρίση, και η οποία θέλουμε να πιστεύουμε όλοι, πως προσεγγίζει όσο το δυνατόν περισσότερο την αλήθεια.\nΠρόσεξε τώρα, πόσο πολύ αλλάζει το σύστημα, όταν υπάρχει μια οδηγία που δεν ορίζεται από σένα, αλλά από την κοινότητα. Η οποία δεν αφορά εσένα -ίσως- συγκεκριμένα, και που πρέπει να ακολουθήσεις.\nΠΡΟΣΟΧΗ! Και σε αυτή τη περίπτωση, του μηνύματος “μένουμε σπίτι”, ακολουθείς την παραπάνω διαδικασία, πάντα ακολουθείς τη παραπάνω διαδικασία, γιατί όντως οι οδηγίες έρχονται εξίσου από ανθρώπους. Και έχουν δημιουργηθεί πολλές άλλες κρίσεις ανά τα χρόνια, όταν οι άνθρωποι ακολούθησαν πειθήνια οδηγίες/διαταγές.\nΣτη προκειμένη όμως, και δεδομένου ότι δεν μιλάμε για διαταγή, χωρίς να μας παραβιάζεται κάποια ελευθερία σε σοβαρό επίπεδο, η διαδικασία περιγράφεται από την παρακάτω γραμμή.\nΌτι η τελική μας στάση, πράξη και άποψη, δεν μετράει και τόσο, γιατί τελικά, θα ακολουθήσουμε την τελική οδηγία, χωρίς να έχει ιδιαίτερη σημασία η άποψή μας στην τροπή των πραγμάτων.\nΣου θυμίζει κάτι γνώριμο αυτό; # μένουμε σπίτι\nΛίγες μέρες πριν, δόθηκε και σε μας στην Ελλάδα μια οδηγία δεδομένης της εξάπλωσης του κορωνοϊού, ακούγοντας στο μικρό, σαφές και τσιτάτο, «Μένουμε σπίτι».\nΥπογράφηκε από τους αντίστοιχους φορείς και υπήρξε σαφής. Να βγούμε από το σπίτι μας όσο το δυνατόν λιγότερο. Πρώτες κινήσεις ήταν να κλείσουν τα σχολεία, μετά οι ιδιωτικές σχολές, τα πανεπιστήμια, τα θέατρα, τα νυχτερινά κέντρα κ.ά. Και τελικά, φτάσαμε στο κοσμοϊστορικό γεγονός. Έκλεισαν στην Ελλάδα του 2020, οι καφετέριες και τα εστιατόρια.\nΑυτό είναι ένα σενάριο που αν μας το περιέγραφαν λίγους μήνες πριν, μάλλον θα νομίζαμε πως πρόκειται για αστείο. Και πριν προχωρήσω την σκέψη μου, θέλω λίγο να σκεφτούμε αυτό. Αν έγινε κάτι τέτοιο, τόσο αντίθετο στην κουλτούρα και στην ρουτίνα του Έλληνα, μήπως είναι αληθινά πολύ σοβαρό;\nΑλλά ούτε αυτή, αλλά και ούτε κάποια άλλη θεώρηση δεν ήταν αρκετή για να μας κάνει να μείνουμε σήμερα, Σάββατο 14 Μαρτίου 2020, μέσα στο σπίτι. Έχοντας μπροστά μας τη πρώτη μέρα «εγκλεισμού» με λιγότερο επίσημους όρους, και ένα μάλλον cute γραφιστικό.\nΚαι τώρα τίθενται κάποια θέματα προς συζήτηση αρκετά σοβαρά, τα οποία κιόλας οδηγούν στη παρανόηση την σημερινή, αλλά και αυτή που πρόκειται να ακολουθήσει τις επόμενες ημέρες (και μακάρι να αποδειχθώ λάθος).\nΠρώτο από όλα: Τι τελικά δεν καταλάβαμε;\nΗ οδηγία ήταν σαφής. Μένουμε σπίτι, αν δεν υπάρχει σοβαρός λόγος για να είμαστε έξω. Δεν υπήρξαν αστερίσκοι, δεν υπήρξαν εξαιρέσεις και περαιτέρω συζήτηση επί του θέματος. Αυτό το ηλιόλουστο Σαββατιάτικο πρωινό με το μισό κόσμο σε «άδεια», γιατί βρήκε τους Σαλονικείς στη παραλία, και τον κάθε ένα σε κάθε παραλία;\nΕδώ δυστυχώς η απάντηση είναι απλή. Θυμάσαι τι ανέφερα πιο πάνω, την κριτική σκέψη, την κρίση και την άποψη. Όλα αυτά, δημιουργήματα του καθενός μας, σχεδόν αυθαίρετα, και με μεγάλο κίνδυνο να υπάρχουν πολύ μακριά από την αλήθεια. Τα βάλαμε πρώτα, και θεωρήσαμε πως αυτά πρέπει να ακολουθήσουμε, παρά να υπακούσουμε στην οδηγία.\nΌλα άχρηστα στην παρούσα φάση.\nΔεν ζητήθηκε κανενός η γνώμη, δεν αφήσαμε τον καθένα να θεωρήσει το σωστό και να πράξει ανάλογα. Κι αν το κάναμε σαν κοινωνία, είναι γιατί έχουμε δημοκρατία και θελήσαμε να την υποστηρίξουμε κι αυτή πριν ληφθούν πιο δραστικά μέτρα.\nΌταν τίθεται σε συζήτηση η δημόσια υγεία, όταν όλο το θέμα ξεπερνάει κατά πολύ την εξώπορτά σου, τότε η προσωπική σου άποψη δεν είναι κάτι το οποίο μπορείς ή θα έπρεπε να βασίζεσαι, ούτε και κανένας άλλος.\nΔΕΝ αφορά κανέναν την πιστεύεις ή τι όχι, ΔΕΝ έχει να κάνει με το τι θεωρείς ότι είναι εντάξει για να ακολουθήσεις, ΔΕΝ είναι θέμα αντίληψης, πίστης, ή ο,τι άλλο.\nΕίναι απλό, σαφές και εύκολο. Μείνε σπίτι!\nΝομίζω πως δεν έχουμε συνειδητοποιήσει τη κατάσταση. Και γράφω αυτή τη στιγμή ψύχραιμη, γιατί δεν κινδυνεύω, δεν έχω άτομα κοντά μου που να κινδυνεύουν και γενικά, η μόνη ανάμειξη μου στο θέμα είναι οικονομική. Η κατάσταση όμως, είναι πολύ σοβαρή.\nΤο θέμα υγείας δεν θα μπω στη διαδικασία να στο αναλύσω, δεν είμαι και ειδικός. Αλλά έχοντας δει στην κατάταξη των χωρών με κρούσματα Κορωνοιού την Ιταλία να έρχεται 2η μετά την Κίνα, την Ισπανία στις πρώτες 5 και την Τουρκία να μην ‘βγάζει κιχ΄, μήπως σαν Ελλάδα να έπρεπε να ανησυχήσουμε λίγο; Δεδομένου και του συστήματος υγείας μας, της οικονομίας μας κλπ κλπ.\nΕπίσης, την οικονομία στις επόμενες δυο εβδομάδες μπορεί να τη σκεφτεί κάποιος; Προφανώς υπάρχουν σενάρια, και προφανώς πρέπει να προβλέψουμε για το χειρότερο. Ζούμε μια παγκόσμια κρίση, και είμαστε σε μια χώρα που δεν μπορεί να το αντέξει. Γιατί δεν βοηθάμε μήπως γίνει λίγο λιγότερο το κακό;\nΚαι δυστυχώς αυτό δεν είναι ένα ρητορικό ερώτημα που δεν σηκώνει απάντηση.\nΤο ‘γιατί’ σε όλη αυτή την ανυπακοή έχει ουσία και είναι εύκολη να περιγραφεί. Είναι αυτή η μόνιμη άγνοιά μας για το κοινό καλό και την επιρροή των πράξεων μας σε απόσταση λίγων μέτρων μακριά από εμάς. Δεν ξέρουμε να δρούμε σκεπτόμενοι για τους άλλους, δεν ξέρουμε να βλέπουμε μπροστά, ούτε να μας νοιάζει «η κατσίκα του γείτονα». Είναι η κουλτούρα μας ως Ελλάδα, και δεν αλλάζει. Και αν θελήσεις να το εξετάσεις λίγο πιο αντικειμενικά, θα δεις πως εφαρμόζεται σε κάθετι που περιγράφει την ζωή σου σαν μέρος αυτής της κοινότητας. Αν όχι, χαίρομαι πολύ που είσαι κι εσύ εδώ. Αλλά δυστυχώς πρέπει να μιλήσουμε για τον κανόνα.\nΚαι ξέρεις ποιο είναι το πιο επικίνδυνο στην υπόθεση; Το ότι χρειαζόμαστε κατασταλτικά μέτρα που θα περιλαμβάνουν ένστολους για να κάνουμε αυτό που πρέπει.\nΆξιοι της μοίρας μας κύριοι, σε όλα!\nΣυνοψίζοντας, # Μένουμε σπίτι σημαίνει πως σπάμε την αλυσίδα μετάδοσης. Μεταδίδουμε τον ιό σε λιγότερα άτομα, κι αυτά σε ακόμα λιγότερα κοκ. Οπότε, ακόμα κι αν όντως νοσήσουμε όλοι, να μπορεί το ανθρώπινο δυναμικό των νοσοκομείων να το υποστηρίξει ανάλογα. Απλά κι εύκολα. Ακολουθούμε την οδηγία, γιατί δεν χωράει κάπου εδώ η προσωπική μας άποψη.\nΑλλά για να είμαι ειλικρινής ως προς την αποτύπωση των σκέψεών μου, κι αφού θέλω να υποστηρίζω πως τα λέω όλα, ας ειπωθούν κι αυτά. Αυτά, λοιπόν, τα σκεφτόμουν ενώ διάβαζα για τα νέα κρούσματα, κι ενώ περίμενα το άρθρο μου για να εγκριθεί. Διαβάζω, λοιπόν, τα τελευταία εικοσιτετράωρα για τα μέτρα που δεν έχουν λάβει οι βόρειες χώρες, και που σε αναλογία με την οργάνωση που επιδεικνύουν σε άλλες περιπτώσεις, κλάσεων ανώτερης από εμάς, τώρα φαίνονται να μην κάνουν τα δέοντα. Οπότε με βάζει σε σκέψεις. Μήπως τελικά οι νότιες χώρες ακολουθούμε λάθος πολιτική, μήπως ερμηνεύθηκαν τόσο λάθος τα στοιχεία, που τελικά θα έχουμε τις ίδιες απώλειες, μόνο που τώρα θα έχουμε και το οικονομικό πλήγμα μεγαλύτερο; Κι έπειτα, τι μπορεί να μας διαφύγει σχετικά με το Eurogroup και τα θέματα στον Έβρο. Δεν έχω απάντηση, αλλά θεωρώ σωστό να τα παραθέσω κι αυτά.\nΚι ώσπου να έχουμε όντως απάντηση σε όλα αυτά… Μένουμε σπίτι!\nΑν θέλεις να διαβάσεις κι άλλα άρθρα μου, μπορείς να τα βρεις όλα εδώ.\nΑν θέλεις να δεις πώς περνάω εγώ τον “εγκλεισμό” και τους τρόπους που βρίσκω να το κάνω πιο fun, τότε βρες με στο Instagram (@mogli_inthecity).\nΠροηγούμενο άρθροΤι συνέβη στο φετινό Web Development (.Net) Academy;\nΕπόμενο άρθρο9+1 μουσεία για επίσκεψη από το σπίτι!


Τα πραγματικά λάθη που μειώνουν το χρόνο ζωής της μπαταρίας του κινητού σου – My PC-PolyClinic\nPosted on 21 Μαρτίου 2018 21 Μαρτίου 2018 AuthorFounder & OwnerLeave a comment\nΗ φόρτιση του κινητού επιδέχεται τόσων απόψεων και αναλύσεων όσο και το θέμα των εξωγήινων. Είναι λες και δεν υπάρχει μια και μόνο συγκεκριμένη και συλλογική αλήθεια. Άλλο πράγμα θα σου πει ένας υπάλληλος σε ένα κατάστημα κινητής τηλεωνίας, άλλο θα διαβάσεις στο ίντερνετ, άλλο θα σου πει ο tech freak ξάδερφος / φίλος / συνάδελφος σου. Πφφ. Tι ισχύει τέλος πάντων;\nΕίναι κακό να φορτίζεις το κινητό σου όλη νύχτα; Μπορείς να το φορτίσεις πάντου; Και τελικά, πώς πρέπει να «συμπεριφέρεσαι» στη ρημάδα τη μπαταρία του κινητού σου για να μην πηγαίνει στο 3% τις πιο ακατάλληλες στιγμές και, αν όχι να επιμηκύνεις τη διάρκεια ζωής της, τουλάχιστον να μην τη μειώσεις; Συγκεντρώσαμε τα 8 μεγαλύτερα λάθη που κάνεις και μειώνεις το χρόνο ζωής της μπαταρίας του κινητού σου.\n1. Αφήνεις ανοιχτές τις εφαρμογές που χρησιμοποιείς\nΤη μια στιγμή στο Facebook, την άλλη στη fitness εφαρμογή, την επόμενη στέλνεις ένα mail και μετά χρησιμοποιείς τους Χάρτες για να εντοπίσεις τον άγνωστο προορισμό στον οποίο έχεις να πας. Καλά κάνεις, αλλά φρόντιζε, βγαίνοντας από αυτές, να τις κλείνεις εντελώς. Αν μονίμως το ξεχνάς, ή κλείσε τις όλες λοιπόν πατώντας διπλά το κεντρικό κουμπί της συσκευής σου, ή -αν βαριέσαι αυτό το μια-μια- κλείσε το κινητό σου και κάνε μια επανεκκίνηση.\n2. Αφήνεις ανοιχτό και το Wi-Fi\nΜπορεί έτσι να αυξάνεις τις πιθανότητες να συνδεθείς σε κάποιο free δίκτυο όταν είσαι έξω, αλλά η μαύρη αλήθεια είναι ότι έτσι αποδυναμώνεις τη μπαταρία αφού το να «επιτρέπεις» στο κινητό σου να ψάχνει συνεχώς για δίκτυο «τρώει» ενέργεια.\n3. To φορτίζεις με τη θήκη του\nΚάνε του τη χάρη και απελευθέρωσέ το. Γιατί; Όταν το κινητό φορτίζει ανεβάζει θερμοκρασία και η θήκη (ειδικά αν είναι πλαστική) ζεσταίνει ακόμα περισσότερο τη συσκευή. Στην πραγματικότητα είναι σαν να το αφήνεις με τις ώρες κάτω από τον ήλιο. Και λέγοντας αυτό πάμε και στο επόμενο που είναι σχετικό.\n4. Το αφήνεις εκτεθειμένο σε συνθήκες υπερβολικής ζέστης ή κρύου\nΜη ξεχνάς ότι το κινητό σου είναι σαν ένας μίνι-υπολογιστής. Θα άφηνες ποτέ τον υπολογιστή σου για μια ολόκληρη ημέρα κάτω από τον ήλιο ή έξω στο αγιάζι; Όχι. Η ίδια λογική ισχύει και για το κινητό σου. Τόσο η υπερβολική ζέστη όσο και το υπερβολικό κρύο μειώνουν την απόδοση της μπαταρίας σου.\n5. Δεν κάνεις ποτέ «Επανεκκίνηση»\nΚακώς. Είναι το καλύτερο «συντηρητικό» για την υγεία της μπαταρίας και δεν παίρνει πάνω από 1 λεπτό. Αν, ωστόσο, δε θέλεις να το αποχωριστείς ούτε για 1 λεπτό κατά τη διάρκεια της ημέρας σου, κάν’ το σε φάσεις που ξέρεις ότι δε θα κοιτάξεις το κινητό σου π.χ. όταν βλέπεις ταινία στο σινεμά ή πριν μπεις σε ένα meeting στη δουλειά).\n6. Έχεις τη φωτεινότητα πάντα στο τέρμα\nΌσο πιο φωτεινή η οθόνη, τόσο περισσότερη μπαταρία χρησιμοποιεί η συσκευή σου. Πήγαινε στις Ρυθμίσεις και κατέβασε τη φωτεινότητα. Θα κερδίσεις πολύ χρόνο ζωής.\n7. Το φορτίζεις στο αυτοκίνητο σου\nΘα έχεις παρατηρήσει ότι όταν το κάνεις φορτίζει εκνευριστικά αργά. Γιατί συμβαίνει αυτό; Επειδή η υποδοχή USB του οχήματός σου παρέχει σημαντικά λιγότερο ηλεκτρισμό από αυτόν που χρειάζεται η μπαταρία σου για να φορτιστεί στο μέσο χρόνο φόρτισης. Βασικά το μεγαλύτερο λάθος σε αυτή τη συνήθεια είναι ότι κατασπαταλάς την ισχύ της μπαταρίας του αυτοκινητού σου. Γενικά μιλώντας , η φόρτιση είναι πολύ γρηγορότερη όταν δεν γίνεται μέσω USB, αλλά κατευθείαν σύνδεση του υποδοχέα στην πρίζα.\n8. Το φορτίζεις με «μούφα» φορτιστές\nΉταν σαφώς πιο φτηνός από τον αυθεντικό (το καταλαβαίνουμε), αλλά ακριβός επειδή δεν είναι ο αυθεντικός, δεν πληροί τα στάνταρ της συσκευής σου, ώστε να του παρέχει σταθερά (κατά τη διάρκεια της φόρτισης) τα σωστά επίπεδα ηλεκτρισμού. Αυτή η αστάθεια στα επίπεδα παροχής ρεύματος μπορεί να κάνει ζημιά τόσο στην υποδοχή του κινητού σου για το φορτιστή όσο και στη μπαταρία.\nΟ μεγαλύτερος μύθος σχετικά με τη φόρτιση του κινητού\nΔεν πρέπει να φορτίζεις το κινητό σου όλο το βράδυ. Αλήθεια: Από τη στιγμή που το κινητό σου είναι smartphone σημαίνει ότι διαθέτει την κατάλληλη τεχνολογία ώστε να σταματά τη φόρτιση όταν αυτή φτάσει στο 100%. Οπότε δεν υπάρχει κανένα πρόβλημα.\n← Previous Previous post: H Google δηλώνει ότι το Android είναι το ίδιο ασφαλές με το iOS\nNext → Next post: Εκστρατεία «Εγκαταλείψτε το Facebook» έχει ξεκινήσει στο διαδίκτυο


Δωρεάν Halloween χρωμοσελίδες για παιδιά - Mothersblog.gr\n22 Οκτ 2021\tΔΡΑΣΤΗΡΙΟΤΗΤΕΣ\nΕκτυπώστε δωρεάν Halloween χρωμοσελίδες.\nΓια κάποιους το Halloween είναι μια μοναδική ευκαιρία για διασκέδαση, για περίεργα γλυκά, για εξορμήσεις, για αξιολάτρευτα κοστούμια και φυσικά για απόλαυση σοκολατένιων και άλλων γλυκών λιχουδιών.\nΑν και πρόκειται για ένα ξενόφερτο έθιμο έχει αρχίσει να κερδίζει και τις δικές μας στιγμές και αρκετοί γονείς το γιορτάζουν ακόμη και στην χώρα μας. Άλλοι διακοσμούν τα παιδικά δωμάτια, άλλοι το σπίτι τους, άλλοι σκαλίζουν κολοκύθες, άλλοι φτιάχνουν κατασκευές και χειροτεχνίες με τα παιδιά τους και άλλοι ζωγραφίζουν μικρά αξιολάτρευτα φαντασματάκια, μαγισσούλες, καπέλα, νυχτερίδες, κολοκύθες, σκελετούς, βαμπίρ και αράχνες. Θέματα που έχουν να κάνουν με το Halloween.\nΕμείς θέλοντας να κάνουμε αυτό το Halloween ακόμη πιο ξεχωριστό και θέλοντας να παρακινήσουμε ακόμη και εκείνους τους γονείς που δεν το έχουν γιορτάσει ποτέ άλλοτε, δίνουμε δωρεάν χρωμοσελίδες προς εκτύπωση που θα μπορέσετε να ζωγραφίσετε με τα μικρά και μεγάλα παιδιά σας.\nΔείτε τις παρακάτω και εκτυπώστε τις.


Πέθανε η θρυλική Ιταλίδα ερμηνεύτρια Μίλβα | Κοντολογίς\nΠέθανε η θρυλική Ιταλίδα ερμηνεύτρια Μίλβα\n24 Απριλίου 2021, 12:53\nΠέθανε σε ηλικία ογδόντα ετών, στο Μιλάνο, η Μίλβα, κορυφαία Ιταλίδα ερμηνεύτρια. Το έκανε γνωστό η κόρη της, Μαρτίνα, προσθέτοντας ότι η μητέρα της ήταν άρρωστη εδώ και καιρό. Όλα τα ιταλικά μέσα ενημέρωσης δίνουν ιδιαίτερη έμφαση στην είδηση, με αναφορά στις συνεργασίες της με διεθνούς φήμης καλλιτέχνες όπως τους Βαγγέλη Παπαθανασίου, Ένιο Μορικόνε, Φράνκο Μπατιάτο και Τζόρτζιο Στρέλερ.\nΤο 2010 η ίδια είχε γράψει: «Μετά από πενήντα χρόνια αδιάκοπης δραστηριότητας, χιλιάδες συναυλίες και θεατρικές παραστάσεις τουλάχιστον στο μισό πλανήτη, εκατό δίσκους σε επτά διαφορετικές γλώσσες, αποφάσισα να βάλω μια τελεία στην καριέρα μου». Όπως αναφέρει η ιταλική εφημερίδα La Repubblica, ήταν η μεγάλη πρωταγωνίστρια της ιταλικής μουσικής, μαζί με την Μίνα και την Ορνέλα Βανόνι.\nΕίχε ερμηνεύσει μερικές από τις μεγαλύτερες ιταλικές επιτυχίες των δεκαετιών του ’60 και του ’70, ενώ τα εντυπωσιακά, κόκκινα μαλλιά της ήταν αναγνωρίσιμα πολύ πέρα από τα σύνορα της χώρας της.\n«Η Μίλβα ήταν μια από τις πιο έντονες ερμηνεύτριες του ιταλικού τραγουδιού. Η φωνή της προκαλούσε έντονα συναισθήματα σε ολόκληρες γενιές. Ήταν μια μεγάλη Ιταλίδα, μια καλλιτέχνις που ξεκίνησε από τη γενέτειρά της για να ανέβει στις διεθνείς σκηνές», σχολίασε ο Ιταλός υπουργός Πολιτισμού, Ντάριο Φραντσεσκίνι.\nΤαλέντο του κινηματογράφου, της ελαφριάς μουσικής (με έντεκα συμμετοχές στο Σαν Ρέμο) και του θεάτρου, η Ιταλία ετοιμάζεται να αποχαιρετήσει την Μίλβα με τον δέοντα σεβασμό.\nΠροηγούμενο άρθρο Άνοιξε η πλατφόρμα των ραντεβού για εμβολιασμό της ηλικιακής ομάδας 50-54 ετών\nΕπόμενο άρθρο Στον τελικό του Barcelona Open ο Τσιτσιπάς\n150.000 προσλήψεις από την Amazon\nΤο μεγάλο μυστήριο πίσω από την πανδημία και τους θανάτους


Επόμενο βήμα, η αναδιάρθρωση | Η ΚΑΘΗΜΕΡΙΝΗ\nΗ κυβερνητική προπαγάνδα για την επόμενη μέρα μετά το τρίτο μνημόνιο θα εξελιχθεί για τον κ. Τσίπρα σε «χιτώνα του Ηρακλέους». Φαντασθείτε ότι προσπαθούν να μας πείσουν ότι η «συμφωνία για την αναδιάρθρωση» αποτελεί «ανάσα 95 δισ. ευρώ»! Για στραγάλια τα έχουν τα ευρουλάκια…\nΑυτό που εννοούν είναι ότι η δεκαετής μετάθεση μέρους των δανείων του δεύτερου μνημονίου (από τον EFSF, πρόδρομο οργανισμό του σημερινού ESM…), μαζί με τα υπόλοιπα μέτρα οδηγούν σε μείωση της παρούσας αξίας του χρέους. Η παρούσα αξία είναι ένα πολύ σημαντικό μέγεθος για τις αγορές, αλλά δεν πρέπει να συγχέεται με την τρέχουσα αξία των χρεών μας. Αν μπερδεύουμε κατ’ αυτό τον τρόπο τα πράγματα, θα καταλήγαμε στο συμπέρασμα ότι έχει σχεδόν διαγραφεί ολόκληρο το χρέος. Το σημειώνω για να το μελετήσουν οι προπαγανδιστές της κυβέρνησης, επειδή οι ρυθμίσεις που έκαναν οι Ευρωπαίοι σε προηγούμενες ευκαιρίες ήσαν πιο γενναιόδωρες από αυτή την τελευταία. Είναι αλήθεια ότι οι παλιότερες ρυθμίσεις, κυρίως του 2011 και 2012, είχαν συναντήσει την εχθρότητα της ηγεσίας των κομμάτων της σημερινής πλειοψηφίας, όπως υπενθυμίζει η δήλωση του κ. Τσίπρα όταν έγινε η πρώτη επιμήκυνση των αρχικών δανείων: «Το μόνο που κάνει η επιμήκυνση είναι να μακραίνει το σχοινί που θα κρεμαστούμε». Τότε οι ακροατές του, η Κοινοβουλευτική Ομάδα του ΣΥΡΙΖΑ και πριν απ’ αυτούς οι συμμετέχοντες στο «Θερινό Πανεπιστήμιο του Κόμματος Ευρωπαϊκής Αριστεράς» τον χειροκροτούσαν με την ίδια ζέση που το έκαναν πριν από λίγες μέρες στο Ζάππειο.


Γιατί αυτοκτόνησε ο Σταύρος Δογιάκης (Κρητικός). Τα γράμματα που άφησε και το χρηματικό ποσό που κατασχέθηκε - porto-rafti\nΑρχική Ανατολική Αττική Γιατί αυτοκτόνησε ο Σταύρος Δογιάκης (Κρητικός). Τα γράμματα που άφησε και το...\nΓιατί αυτοκτόνησε ο Σταύρος Δογιάκης (Κρητικός). Τα γράμματα που άφησε και το χρηματικό ποσό που κατασχέθηκε\nΑν έλειπαν τα δύο ιδιόχειρα σημειώματα που άφησε πίσω του, κανείς δεν θα αναρωτιόταν γιατί ο νεκρός είχε αγωνία να ξεκαθαρίσει ότι ως μόνο κληρονόμο της περιουσίας του όριζε τον αδελφό του, Νίκο. Δεδομένου ότι δεν υπήρχε κανένας άλλος, εξ αίματος συγγενής τουλάχιστον, ο οποίος να διεκδικήσει τα υπάρχοντα του αυτόχειρα.\nΑλλωστε, ο Σταύρος και ο Νίκος Δογιάκης υπήρξαν οι μοναδικοί συνέταιροι στην εξαιρετικά προσοδοφόρα ταβέρνα στην Κάντζα, την οποία παρέλαβαν από τον πατέρα τους πριν από περίπου 20 χρόνια και τη μετέτρεψαν σε χρυσοφόρα επιχείρηση. Ο τζίρος τα Σαββατοκύριακα άγγιζε και ίσως να ξεπερνούσε τα 30.000 ευρώ.\nΔΙΑΒΑΣΤΕ ΕΠΙΣΗΣ Πως ανοίγουν τα σχολεία. Σε αναμμένα κάρβουνα, Υπουργείο Υγείας, Υπουργείο Παιδείας και ειδικοί.\nΠαρά τις λογικές εικασίες, όλα τα διαθέσιμα στοιχεία αυτό δείχνουν, αυτοχειρία. Το δεύτερο σημείωμα που βρέθηκε στο μικρό Smart του Σταύρου, στον τόπο της αυτοκτονίας, απευθυνόταν στον αδελφό του, από τον οποίο ζητούσε συγγνώμη για ό,τι μεσολάβησε μεταξύ τους, όπου έκανε αναφορά στη μάνα του που υπεραγαπούσε και σε λίγο θα «άφηνε». Αυτό που απομένει τώρα από πλευράς Ανακριτικής είναι το άνοιγμα του κινητού του Σταύρου από την ΕΛ.ΑΣ. για να επιβεβαιωθούν όλα αυτά ή, μάλλον, μήπως βρεθεί κάποιο στοιχείο που να τα αναιρεί για να ξεκουραστεί ο Σταύρος μια για πάντα από τους δαίμονες που τον κατέτρεχαν.\nΠροηγούμενο άρθροΣτους γονείς της Καρολάιν η επιμέλεια της μικρής Λυδίας. Αφαιρέθηκε η γονική μέριμνα από τον συζυγοκτόνο.\nΕπόμενο άρθροΠότε θα είναι διαθέσιμο το freedom pass για νέους 18-25 ετών. Πότε και πως θα το παίρνουν οι δικαιούχοι


Τα καλύτερα θέματα για Prestashop | GIM Greek Internet Marketing\nDigital Marketing - Προώθηση Ιστοσελίδων\nΤα καλύτερα θέματα για Prestashop\nΑς συμφωνήσουμε στο εξής: ακόμα κι αν πρόκειται για ηλεκτρονικό κατάστημα, η εμφάνιση, η βιτρίνα με άλλα λόγια, μετράει όσο και η λειτουργικότητα και η ποικιλία κωδικών.\nΑς συμφωνήσουμε στο εξής: ακόμα κι αν πρόκειται για ηλεκτρονικό κατάστημα, η εμφάνιση, η βιτρίνα με άλλα λόγια, μετράει όσο και η λειτουργικότητα και η ποικιλία κωδικών. Πλέον, χάρη στα έτοιμα θέματα, η συνδρομή ενός γραφίστα ή ενός web designer δεν είναι απαραίτητη για τη δημιουργία ενός ηλεκτρονικού καταστήματος ή ενός site.\nΑφού συμφωνούμε στο παραπάνω μπορούμε να δούμε και το τι είναι απαραίτητο για να είναι εμφανίσιμο ένα κατάστημα φτιαγμένο σε Prestashop.\nΗ μεγάλη δυσκολία που καλείται κάποιος να αντιμετωπίσει είναι οι πολλές επιλογές. Εκατοντάδες θέματα με τουλάχιστον τέσσερις χρωματικές επιλογές το κάθε ένα, καθιστούν την επιλογή ενός, απαιτητικό project.\nΗ επιλογή θέματος πρέπει να συνδυάζει:\nΤη συνάφεια με το αντικείμενο του καταστήματος\nΤο να είναι μοντέρνο αλλά όχι υπερβολικά για να το «δέχεται» το μάτι του χρήστη\nΤην τεχνική υποστήριξη\nΤη δυνατότητα για SEO\nΜια άλλη μέθοδος επιλογής μπορεί να βασίζεται:\nΣτη δημοφιλία του θέματος (πόσοι το έχουν κατεβάσει),\nΣτις κριτικές που του έχουν γίνει από άλλους χρήστες,\nΣτη φρεσκάδα του (πότε προστέθηκε στα διαθέσιμα),\nΣτην κατηγορία στην οποία ανήκει,\nΣημειώστε ότι πριν την τελική επιλογή ενός θέματος υπάρχει η δυνατότητα του full preview, ώστε να μπορεί κάποιος να τεστάρει τη λειτουργικότητά του.\nΑυτά ακούγονται (ή μάλλον διαβάζονται) πολύ δεσμευτικά αλλά στην πραγματικότητα οτιδήποτε και να διαλέξετε μπορεί εύκολα να προσαρμοστεί στα δικά σας δεδομένα. Τι σημαίνει αυτό πρακτικά; Σημαίνει ότι μπορείτε να διαλέξετε ένα θέμα που έχει δημιουργηθεί και χρησιμοποιηθεί για ανταλλακτικά αυτοκινήτων και να το χρησιμοποιήσετε σε κοσμήματα!\nΑς δούμε όμως σε περισσότερο βάθος ποια είναι τα στοιχεία που πρέπει να λάβουμε υπ’ όψιν πριν από οποιαδήποτε επιλογή.\nΤι ακριβώς περιλαμβάνει αυτό;\nΠεριλαμβάνει τον έλεγχο του developer (ή της εταιρείας) που έφτιαξε το θέμα, την επίλυση τυχόν προβλημάτων μετά την εγκατάσταση του θέματος, τις ανανεώσεις (όταν προκύπτουν), την απρόσκοπτη λειτουργία του θέματος σε όλους του browser και τον έλεγχο της κωδικοποίησης.\nΓια όλα τα παραπάνω απαιτούνται απαντήσεις σε μια σειρά ερωτήσεων.\nΠόσο γνωστός είναι ο developer; Τι δουλειές έχει κάνει; Που βρίσκεται; Έχει κριτικές; Τι λένε;\nΥπάρχει τεχνική υποστήριξη; Τι είδους; Με ποιον θα επικοινωνήσετε αν κάτι πάει στραβά; Υπάρχουν οδηγίες χρήσης; Είναι αναλυτικές;\nΤι γίνεται με τις ανανεώσεις; Έρχονται ειδοποιήσεις; Είναι δωρεάν ή επ’ αμοιβή;\nΕίναι εν ισχύ η κωδικοποίηση του θέματος από πλευράς HTML και CSS;\nΕίναι εύκολο να το «πειράξεις» ώστε να ταιριάξει απόλυτα στις ανάγκες του καταστήματος;\nΠολλές ερωτήσεις… και αυτές αφορούν μόνο το τεχνικό κομμάτι.\nΑς πάμε και στα υπόλοιπα για να δούμε ακόμη περισσότερες ερωτήσεις.\nSEO και responsiveness\nΕίναι το θέμα φιλικό στο SEO; Προσαρμόζεται σε κάθε μεγέθους οθόνη; Είναι φιλικό στις κινητές συσκευές;\nΜην ξεχνάτε ότι η επιτυχία ενός καταστήματος εξαρτάται και από τις μηχανές αναζήτησης.\nΔουλεύει σε όλους τους browser; Αν όχι, τι πρέπει να γίνει;\nΣυμβαδίζει με τη μόδα; (ναι, υπάρχει μόδα και στα site). Είναι λειτουργικό; Περιλαμβάνει όλα τα απαραίτητα στοιχεία για να λειτουργήσει άμεσα ή χρειάζεται plugins; Δέχεται add ons; Είναι εύκολο για το χρήστη αλλά και για το διαχειριστή;\nΕίναι λογικό να τρομάζετε με τον όγκο των ερωτήσεων αλλά δεν είστε μόνοι. Ζητήσετε βοήθεια από τους ειδικούς για να πάρετε όλες τις απαραίτητες απαντήσεις. Μόνο τότε θα αισθανθείτε σίγουροι για την επιλογή σας.\nΌσο περισσότερες απαντήσεις λάβετε τόσο πιο καλά θα κάνετε τη δουλειά σας. Θα ξέρετε τα όρια και τις δυνατότητες του θέματος, θα μπορέσετε να κάνετε το σχεδιασμό με βάση τις δικές σας εταιρικές ανάγκες, θα ξέρετε τι απαιτεί η καθημερινότητα και τι προσωπικό θα χρειαστεί να απασχολήσετε για τη διαχείριση του ηλεκτρονικού σας καταστήματος.\nΠου βρίσκουμε τα θέματα;\nΥπάρχουν πολλές βάσεις με θέματα για να διαλέξετε οι οποίες ανανεώνονται συχνά.\nΗ εγκατάσταση είναι πολύ εύκολη. Κατεβάζετε το θέμα (έρχεται zipαρισμένο), το αποθηκεύετε, το ανοίγετε, κάνετε refresh τo site σας και αρχίζετε τις επιμέρους ρυθμίσεις.\nΤα έτοιμα θέματα ξεκινούν από τιμές πραγματικά πολύ χαμηλές, γύρω στα 20€, και φτάνουν κοντά στα 100€ ή και λίγο παραπάνω.\nΕίστε έτοιμοι! Μάθατε αρκετά και είναι η στιγμή να τα εφαρμόσετε «στήνοντας» το κατάστημά σας σε Prestashop, την φιλικότερη πλατφόρμα που θα βρείτε στην αγορά.\nΕπιτρεπόμενα HTML tags: <a href hreflang> <em> <strong> <cite> <blockquote cite> <code> <ul type> <ol start type> <li> <dl> <dt> <dd> <h2 id> <h3 id> <h4 id> <h5 id> <h6 id>\nΟι γραμμές και οι παράγραφοι σπάνε αυτόματα.\nΟι διευθύνσεις ιστοσελίδων και οι διευθύνσεις ηλεκτρονικού ταχυδρομείου μετατρέπονται αυτόματα σε συνδέσεις\nΕίστε έτοιμοι να μεγαλώσουμε την επιχείρησή σας;\n© GIM 2019 All Rights Reserved.\ntel: 211 71 53 031


Κερκυραϊκή Αλεπού ...το Blog της Κέρκυρας: Γιατί ο ύπνος της Τρίτης είναι ο καλύτερος\nΓιατί ο ύπνος της Τρίτης είναι ο καλύτερος\nΣ' αυτά συγκαταλέγονται το στρες, διάφορα προβλήματα υγείας, οι ορμονικές αλλαγές, το ροχαλητό, η έλλειψη μαγνησίου και τα χαμηλά επίπεδα βιταμίνης D.\nΥπάρχει, ωστόσο, μια μέρα της εβδομάδας που έχετε τις μεγαλύτερες πιθανότητες να κάνετε τον καλύτερο ύπνο, σε σχέση με τις υπόλοιπες ημέρες της εβδομάδας.\nΒρετανοί ερευνητές, όπως αναφέρει το οnmed.gr, ανέλυσαν τα στοιχεία και τους καρδιακούς παλμούς (που καταγράφηκαν από ειδικά μόνιτορ, που φορούσαν οι ερωτηθέντες επί τρεις συνεχόμενες ημέρες) 5.000 ανδρών και γυναικών.\nΌπως διαπίστωσαν, το βράδυ της Τρίτης, παρότι δεν κοιμόμαστε τις περισσότερες ώρες, εντούτοις κάνουμε τον πιο αναζωογονητικό ύπνο της εβδομάδας.\nΕπιπλέον, το βράδυ της Τρίτης είναι λιγότερο πιθανό να διαταραχθεί ο ύπνος μας από υπερβολές, όπως η κατανάλωση αλκοόλ ή το βαρύ φαγητό, καθώς αυτές γίνονται συνήθως προς το τέλος της εβδομάδας.\nΤα στοιχεία αποκάλυψαν, επίσης, ότι οι γυναίκες κοιμούνται περισσότερες ώρες, ενώ οι άνδρες λιγότερες, αλλά πιο βαθιά.


Ο ΧΡΥΣΟΣ ΤΗΣ ΕΛΛΑΔΟΣ | Τόνοι καὶ Πνεύματα ….\n21/03/2014 — Λακεδαίμων Ουκρανία:\nΌμως «οι σύμμαχοι» τα «φόρτωσαν» όλα στο δεινοπαθούντα Ελληνικό Λαό, ενώ ο Ελληνικός χρυσός «πέταξε» για τις Αγγλικές τράπεζες του ROTHSCHILD. Δεδομένου του εμφυλίου πολέμου, στον οποίον τότε μας έριξαν «οι φίλοι μας» Σιωνιστές Άγγλοι, καταλαβαίνουμε πως η διαπραγματευτική θέση της κυβερνήσεως της χώρας ήταν ανίσχυρη, γιαυτό το χρυσό τον εγκατέλειψαν οι τότε πολιτικοί στα χέρια του λύκου. Δηλαδή μας λήστεψαν και οι Γερμανοί και οι Άγγλοι, για τους οποίους σαν «Μακάκες» πολεμούσαμε.\nΠέρασε καιρός, και οι Άγγλοι απάντησαν «πατσίσαμε», δεν σας χρωστάμε τίποτε. Έτσι απλά!!! Οι Έλληνες βγήκαμε «και Κερατάδες, και χαμένοι», λέει ο Λαός. Πολεμήσαμε, σκοτωθήκαμε για τη Ν.Τ.Π. του ROTHSCHILD, και μας λήστεψαν, και μας κατέστρεψαν.\nΤα παθήματα να μας γίνουν μαθήματα. Αλλά με πολιτικούς τύπου ΣαμαροΤούρκογλου, πάλι τα ίδια θα πάθουμε. Τώρα καλούμεθα να πολεμήσουμε στο πλευρό του εχθρικού Σιωνιστικού ΝΑΤΟ, για λογαριασμό του ROTHSCHILD, εναντίον της Ρωσίας.\nΟ χρυσός της Ελλάδος εξαφανίστηκε όπως το Boeing 777 της Μαλαισίας. Παρά την απώλεια του κατοχικού χρυσού, ο Ελληνικός Λαός με φόρους & θυσίες, αγόρασε νέα αποθέματα χρυσού.\nΔηλαδή σε ξένες τράπεζες, αμοιβαία κεφάλαια (Mutual Funds), και σε φυσικά πρόσωπα. Ο χρυσός αυτός δεν είναι της Ελλάδος, αλλά της Τράπεζας της Ελλάδος, η οποία ανήκει στο Rothschild.\nΌλα αυτά τα διεθνή λαμόγια χρεοκόπησαν την Ελληνική Οικονομία, και κρατούν σήμερα στα θησαυροφυλάκιά τους το Χρυσό της Ελλάδος. Οι προδότες πολιτικοί δώσανε το χρυσό στους λύκους για φύλαξη……\nΕίναι γεγονός ότι η χώρα μας είναι η πλουσιότερη χώρα της Ε.Ε. σε πολύτιμα μεταλλεύματα οικονομικώς εκμεταλλεύσιμα. Ορισμένα από αυτά είναι στρατηγικής σημασίας, όπως χρυσός, πετρέλαια, φυσικό αέριο, ουράνιο, νικέλιο, βωξίτης, χρώμιο, και όμως χρεοκοπήσαμε!!!\nΗ Ελλάδα με το υψηλό μεταλλευτικό δυναμικό, και ορυκτό πλούτο, έπρεπε να κατέχει εξέχουσα θέση στο παγκόσμιο οικονομικό στίβο,όμως λόγω προδοτών πολιτικών καταδικάστηκε σε χρεοκοπία.\nΈνα κράτος χωρίς χρυσό στα θησαυροφυλάκιά του, ειδικά σήμερα,απλά δεν υπάρχει σαν κράτος στο διεθνή οικονομικό γίγνεσθαι.\nΌπως λέει το BLOOMBERG, «Ελ Ντοράντο είναι η Ελλάδα. Πρώτη σε παραγωγή χρυσού ως το 2016», μετά τι θα γίνει;; θα στερέψουν τα Χρυσωρυχεία και μεταλλεία;;; Είμαστε πρώτοι σε παραγωγή χρυσού, και ευρισκόμαστε σε κατάσταση χρεοκοπίας, με Τρόϊκες & μνημόνια. Το Bloomberg συνεχίζει να λέει, η Ελλάδα μπορεί να ξεπεράσει τη Φινλανδία ως η μεγαλύτερη χώρα παραγωγής χρυσού της Ευρώπης, καθώς οι αρμόδιες Ελληνικές αρχές ξεμπλοκάρουν συμφωνίες που παρέμεναν «στον πάγο» για πολλά χρόνια, λόγω διαφόρων εμποδίων,περιβαλλοντικών κανονισμών, ατολμίας, και διεθνών συμφερόντων!!\nΗ εταιρεία El Dorado τώρα έχει τρία χρυσωρυχεία, σε τρία διαφορετικά χωριά- μέρη της Χαλκιδικής, και έχει σχέδια να τα κάνει τέσσερα. Στις Σκουριές, στο χωριό Ολυμπία, και στο Πέραμα Χαλκιδικής.\n« Το ντοκιμαντέρ του, Ποντιακής καταγωγής, Ομέρ Ασάν, «Η Ανταλλαγή» προβάλλεται στη Θεσσαλονίκη\nΜ.ΙΑΤΡΙΔΗ : ΔΕΛΤΙΟ ΤΥΠΟΥ 21/03/2014 [ 13:49 ] »


Πέντε εκατομμύρια Α4 - Onsports.gr\nΓιώργος Σκευοφύλαξ\t03 Απριλίου 2011, 07:00\nΠέντε εκατομμύρια Α4\nΗ προηγούμενη εβδομάδα ήταν σημαντική για την Audi η οποία «παρήγαγε» πέντε εκατομμύρια Audi A4.\nΜετά από 17 χρόνια παρουσίας στην γκάμα της Audi, το A4, έφτασε τα 5.000.000 κομμάτια. Το αυτοκίνητο με τον σημαντικό αυτό αριθμό παραγωγής κατασκευάστηκε στις 30 Μαρτίου στο εργοστάσιο του Ingolstadt.\nΠρόκειται για ένα αυτοκίνητο με κινητήρα πετρελαίου των τριών λίτρων, τετρακίνητο και χρώματος κόκκινου. Το σεντάν οικογενειακό μοντέλο της γερμανικής εταιρείας έφθασε σε αυτόν τον αριθμό ύστερα από 17 χρόνια, από τότε που διαδέχθηκε το «80».\n39 λεπτά πριν Κλήρωση Champions League: Αυτά είναι τα γκρουπ δυναμικότητας


Ασφάλειες σκαφών Pantaenius - Εφ΄όλης της ύλης - Ortsa.gr\nΟ κ. Χρήστος Κοντοβασίλης συνεργάτης της Pantaenius, στην Ελλάδα, μας μιλά για την εταιρεία:\nH Pantaenius είναι μία εταιρία με ειδίκευση στον χώρο των Ασφαλίσεων Σκαφών Αναψυχής και Θαλαμηγών, τόσο Ιδιωτικής όσο και Επαγγελματικής Χρήσης. Ήταν η πρώτη εταιρία που εντόπισε ένα κενό στις καλύψεις οι οποίες μέχρι το 1970 περίπου εντάσσονταν κάτω από την γενική ομπρέλα του shipping, παρόλο που οι ανάγκες σε πολλά επίπεδα ήταν και είναι εντελώς διαφορετικές. Έτσι συνέταξε τους δικούς τις όρους βασισμένους βέβαια στο γενικό πλαίσιο του shipping, κομμένους και ραμμένους όμως στις ανάγκες του yachtsman, προσέφερε ένα ταχύτατο και αξιόπιστο service στους πελάτες της και όλα αυτά σε ανταγωνιστικά ασφάλιστρα και κατάφερε έως σήμερα να είναι ένας από τους σημαντικότερους παίκτες στην Ευρωπαϊκή Αγορά με περίπου 65.000 σκάφη κάτω από την ομπρέλα της.\nΠοια σκάφη είναι το target group της Εταιρίας?\nΗ Εταιρία περισσότερο επικεντρώνεται σε σκάφη 7μέτρων και άνω, ιστιοπλοϊκών και μηχανοκίνητων, ιδιωτικών και επαγγελματικών και φτάνει σε ότι μέγεθος και αξία μπορείς να φανταστείς. Δεν είναι τυχαίο ότι η Εταιρία στο Μονακό έχει έναν από τους μεγαλύτερους κύκλους εργασιών ετησίως.\nΠόσο απαραίτητη είναι η ασφάλιση των σκαφών?\nΔυστυχώς είναι ένα αναγκαίο κακό. Το Πυρ, Γυνή και Θάλασσα δεν βγήκε τυχαία και σίγουρα και τα τρία είναι συνυφασμένα και με το σκάφος… Βλέποντας καθημερινά περιστατικά που σημειώνονται νομίζω ότι είναι υπεραπαραίτητη η ασφάλιση του σκάφους μας.\nΑστική ευθύνη ή μικτή ασφάλιση?\nΗ αστική ευθύνη είναι και η μόνη υποχρεωτική κάλυψη που πρέπει να έχουμε, οπότε το δίλλημα δεν τίθεται. Στην ερώτηση όμως αν αξίζει να έχουμε μικτή ασφάλιση εγώ θα σου απαντήσω σαφέστατα ναι, τουλάχιστον στα σκάφη από μία αξία 20.000? και άνω.\nΈχοντας μικτή κάλυψη (Αστική και ιδίων ζημιών), είναι η μόνη δυνατότητα που έχουμε να διασφαλίσουμε το κεφάλαιο μας σε περίπτωση που γίνει κάτι άσχημο και δυστυχώς στην Θάλασσα οι κίνδυνοι είναι αρκετοί. Από εκεί και πέρα αφορά την περιουσία του καθενός και είναι επιλογή του αν θέλει ή δεν θέλει να την ασφαλίσει. Τα 20.000? για μένα μπορεί να είναι όλες μου οι οικονομίες που τις επένδυσα στο hobby μου ενώ για κάποιον άλλο, ένα ασήμαντο ποσό. Είναι καθαρά προσωπική απόφαση.\nΥπάρχουν μικρά γράμματα στα συμβόλαια?\nΣίγουρα είναι μια πραγματικότητα αυτή, όμως μήπως πολλοί από εμάς δεν δείχνουμε το απαραίτητο ενδιαφέρον εκ των προτέρων;\nΌταν ασφαλίζεις το σκάφος σου είναι το ίδιο σημαντικό με την αγορά του. Δεν είναι δυνατόν να αφιερώνεις τουλάχιστον 6 μήνες αναζήτησης για την αγορά του και όταν είναι η ώρα της ασφάλισης να το τελειώνεις σε 3? με μόνο γνώμονα την τιμή με την ατάκα”υποχρεωτικό είναι έτσι και αλλιώς” ή “όλοι ίδιοι είναι”. Μετά δεν φταίνε πάντα τα μικρά γράμματα μόνον. Θα πρέπει να γνωρίζει ο κόσμος ότι η μεικτή ασφάλεια καλύπτει ένα μεγάλο μέρος των κινδύνων. Δεν καλύπτει τα πάντα και οι εξαιρέσεις υπάρχουν σε όλα τα συμβόλαια.\nΚαλό θα είναι λοιπόν να φτιάχνουμε μια ιεράρχηση των καλύψεων που μας ενδιαφέρουν βάσει της εμπειρίας μας, του τύπου του σκάφους και την χρήση που του κάνουμε και να αναζητούμε το πιο κοντινό πακέτο στης ανάγκες μας. Σίγουρα και ο Σύμβουλος ασφάλισης μας, οφείλει να αφιερώσει όσο χρόνο απαιτηθεί, να μας μιλήσει με ειλικρίνεια και να μας ενημερώσει άσχετα εάν θα κλείσει την δουλεία ή όχι.\nΣε τι διαφέρουν τα συμβόλαια της Pantaenius από τον ανταγωνισμό?\nΗ Pantaenius όπως ήδη σου ανέφερα ασφαλίζει του πελάτες της με δικούς της όρους οι οποίοι είναι παγκοσμίως αναγνωρισμένοι, βελτιωμένοι και καθαρά στοχευμένοι στις ανάγκες κάθε ιδιοκτήτη σκάφους. Τα συμβόλαια κατ΄αρχήν στηρίζονται στον όρο Fixed Agreed Value, που σημαίνει ότι το ποσό που αναγράφεται στο συμβόλαιο πληρώνεται σε περίπτωση ολικής Απώλειας.Δεν μπορεί εκ των υστέρων να γίνει “παζάρι”.Eπίσης δεν δίνονται σκάφη για αντικατάσταση. Παράλληλα, οι αποζημιώσεις στα ανταλλακτικά γίνονται πάντα με βάσει την τρέχουσα αξία του τιμολογίου (new for old) και δεν υπεισέρχεται η παλαιότητα. Όσον αφορά σε επί μέρους ενδιαφέροντες όρους μπορώ να σου πω πολλά παραδείγματα όπως ότι δεν υπάρχει ο όρος της αναγνωρισμένης μαρίνας, δεν υπάρχει εξαίρεση στην προπέλα και στον άξονα για χτύπημα σε βράχο ή άλλα πλέοντα αντικείμενα. Οι όροι υποστηρίζονται από ένα πολύ ισχυρό pull Αντασφαλιστών, οι οποίοι και εγγυώνται την συνέχεια και την συνέπεια που απαιτείται.\nΣε τι διαφέρει η πολιτική αποζημιώσεων της Pantaenius από τον ανταγωνισμό?\nΣτην Pantaenius από την αρχή της διαδικασίας δήλωσης ζημιών μπορεί κανείς να δει την διαφορά . Καταρχήν λειτουργεί Hot Line 24 / 7 και δίνει την δυνατότητα στον ασφαλισμένο να έχει μία άμεση υποστήριξη την ώρα που θα την χρειαστεί. Οι ζημιές δυστυχώς δεν συμβαίνουν μέσα στις εργάσιμες ώρες και ημέρες μόνον. Αυτό που είναι σίγουρο είναι ότι η Pantaenius φημίζεται για την ταχύτητα της και το υψηλού επιπέδου service που προσφέρει. Για παράδειγμα είναι συχνό το φαινόμενο να πληρώνει απ? ευθείας το Ναυπηγείο ή τον επισκευαστή εφόσον το θελήσει ο ασφαλισμένος.\nΕίναι γνωστό ότι συνήθως η Εταιρία αποζημιώνει σε πολύ σύντομο χρονικό διάστημα. Οι πληρωμές γίνονται άμεσα και χωρίς ιδιαίτερες χρονοβόρες διαδικασίες. Εδώ όμως θα ήθελα να τονίσω ότι και σε αυτήν την φάση πρέπει να είμαστε και εμείς σαν πελάτες σχολαστικοί και να βοηθούμε στην όλη διαδικασία που σκοπό έχει την άμεση προώθηση των υποθέσεων μας.\nΕυχαριστούμε τον κ. Κοντοβασίλη για τις πολύ χρήσιμες πληροφορίες του.\nΦαξ: +30 210 9845598\nΚινητό: +30 6977 466417\nTags asfaleies skafoninsurancepantaeniusασφάλιση σκάφους\nPrevious article Η Praxis Yachts με το ortsa.gr στο Άρωμα Ελλάδας.\nNext article Ο κ. Αλέξανδρος Ζέης με το ortsa.gr στο ΄Αρωμα Ελλάδος


Αρης Αιτωλικού: Δείπνο στους συντελεστές της φετινής επιτυχημένης πορείας της ομάδας | Όλα τα γκολ - Αθλητική ενημέρωση 24/7\nΑρης Αιτωλικού: Δείπνο στους συντελεστές της φετινής επιτυχημένης πορείας της ομάδας\nWriten by olatagoal.gr 11:25 μ.μ. - 0 Comments\nΟ Αθλητικός Ποδοσφαιρικός Σύλλογος "ΑΡΗΣ ΑΙΤΩΛΙΚΟΥ", την Παρασκευή 12 Ιουνίου 2020 παρέθεσε Δείπνο στους συντελεστές της φετινής επιτυχημένης πορείας της ομάδας, που συνοδεύτηκε με την άνοδό της στην Α' κατηγορία της Ε.Π.Σ. Αιτωλ/νίας, θέλοντας με αυτό τον τρόπο να τους ευχαριστήσει γι' αυτή την επιτυχία.\nΤο Δείπνο παρατέθηκε στο κατάστημα "PIAZZA di PIZZA" στην κεντρική πλατεία Αιτωλικού, όπου Διοικητικό Συμβούλιο, προπονητικό επιτελείο και παίχτες σε ένα οικογενειακό, χαρούμενο και γιορτινό περιβάλλον αντάλλαξαν απόψεις για την επιτυχημένη χρονιά που πέρασε, αλλά και τι μέλλει γενέσθαι για την νέα που έρχεται.\nΤο Διοικητικό Συμβούλιο του Συλλόγου ευχαριστεί από καρδιάς, το προπονητικό επιτελείο Καβαλιέρη Νίκο - Τσώνη Νίκο, Κυριάκη Χρήστο, όλους τους παίχτες και όλους όσους συμμετείχαν σε αυτή την επιτυχημένη φετινή πορεία της ομάδας.\nΣτο Δείπνο παραβρέθηκαν ακόμη, ο Πρόεδρος της Ε.Π.Σ. Αιτωλ/νίας κ. Παναγιώτης (Τάκης) Παπαχρήστος, ο Αντιπεριφερειάρχης Υποδομών και Εργων Δυτικής Ελλάδας κ. Θανάσης Μαυρομμάτης και ο Πρόεδρος της Κοινωφελούς Επιχειρήσης Δήμου Ι.Π. Μεσολογγίου κ. Γεώργιος Σωτηρακόπουλος, τους οποίους ευχαριστούμε πολύ για την παρουσία τους.\nΤέλος, ευχαριστούμε θερμά τον ιδιοκτήτη του καταστήματος "PIAZZA di PIZZA" Γεράσιμο (Μάκη) Ευαγγελοδήμο για την ευγενή χορηγία του Δείπνου και το προσωπικό για την άψογη φιλοξενία και την άμεση εξυπηρέτηση που μας παρείχαν.\nΤο εστιατόριο "ΑΝΑΤΟΛΙΚΟΝ" για την ευγενή χορηγία του ψησίματος των κρεατικών.\nΤο κατάστημα "ΚΑΒΑ ΚΑΤΕΡΙΝΑ" για την ευγενή χορηγία δύο (2)κιβωτίων μπύρας.\nΕκ του Δ.Σ. του Α.Π.Σ."ΑΡΗΣ ΑΙΤΩΛΙΚΟΥ"


Ήττα και αποκλεισμός στο κύπελλο - ΠΑΕ Παναιτωλικός / Panetolikos F.C.\nΉττα και αποκλεισμός στο κύπελλο\nΟ Παναιτωλικός γνώρισε την ήττα από τον ΠΑΟΚ με 4-1 και έμεινε εκτός κυπέλλου. Η αναμέτρηση κρίθηκε σε ένα δίλεπτο στο τέλος του ημιχρόνου, όταν οι γηπεδούχοι αρχικά με τον Δεληγιαννίδη (41’) και αμέσως μετά με τον Μπίσεσβαρ (42’) πέτυχαν δύο γκολ. Στο 53’ ο Σάχοφ αύξησε τη διαφορά και στο 78’ ο Πρίγιοβιτς με εκτέλεση πέναλτι έκανε το 4-0. Στην εκπνοή του αγώνα μετά από σέντρα του Μύγα, ο Πάουλο με κεφαλιά μείωσε για τον Παναιτωλικό.\nΠΑΟΚ: Μπρκιτς, Κίτσιου, Μαλεζάς, Βαρέλα, Δεληγιαννίδης, Κάνιας, Μπίσεσβαρ (64’ Πρίγιοβιτς), Σάχοφ (54’ Χαρίσης), Περέιρα, Κουλούρης (73’ Πέλκας), Μυστακίδης\nΠΑΝΑΙΤΩΛΙΚΟΣ: Κυριακίδης, Τσοκάνης (69’ Ρότσα), Χαντάκιας, Ροντρίγκες, Μύγας, Παπουτσογιαννόπουλος, Κουτρομάνος, Μουνιός (64’ Λόπεζ), Πάουλο, Ρόσα (75’ Βασιλούδης), Κλέσιο.\nPreviousPrevious post:Εντός η Κ20 και η Κ17NextNext post:Εισιτήρια αγώνα με ΠΑΟΚ


Σύγχυση – Μεταρρύθμιση\nΟ ΣYPIZA έχει πολλά από τα χαρακτηριστικά μιας αποστεωμένης αριστερής αντίληψης, η οποία κατ’ αρχήν ενθαρρύνει κάθε ενέργεια αμφισβήτησης, ακόμα και τις καταστροφές παντός είδους. Aντίστοιχη όμως ροπή προς τον ριζοσπαστισμό θα βρούμε και στο δεξιό άκρο του πολιτικού φάσματος. Στην αντιδυτική, αντιμνημονιακή τους σύμπνοια, άλλωστε, οφείλεται και η σύμπραξη ΣYPIZA – ANEΛ.\nOι έννοιες «αριστερά – δεξιά» είναι δημιουργήματα της Γαλλικής Επανάστασης και της θέσης των κομμάτων στα Kοινοβούλια, που έκτοτε καθιερώθηκαν από τους Eυρωπαίους επιγόνους της επανάστασης. O Mαρξ κληρονόμησε τις αντιλήψεις προόδου και αντίδρασης από τους Iακωβίνους προδρόμους του.\nH ιδεολογική αυτή διάταξη μπερδεύεται με το φασιστικό κίνημα και ιδιαίτερα την αριστερή αρχικά και δεξιά κατόπιν κοσμοθεωρία του Mουσολίνι. Eτσι ο ιδεολογικός ριζοσπαστισμός σημαίνει ανατροπή της φιλελεύθερης καθεστηκυίας τάξης από δεξιά ή αριστερή βάση επίθεσης. H αυθαίρετη χρήση του όρου «φασισμός» από την αριστερά ως χαρακτηρισμός παντός καιρού και στόχου στη Bουλή εξυπηρετεί μόνο πολιτική σκοπιμότητα. Φασισμός σημαίνει ολοκληρωτική ιδεολογία και οργάνωση του κράτους με κορπορατίστικα (συνδικαλιστικά) χαρακτηριστικά της κοινωνίας. H σύμπραξη του αριστερού ΣYPIZA με τους δεξιούς ANEΛ αποτελεί υπόδειγμα σύγχυσης αριστερού με δεξιό ριζοσπαστισμό. Aνάλογη σύγχυση οδηγεί αριστερούς και συντηρητικούς να νοσταλγούν φαινόμενα ιστορικά όπως ο θρησκόληπτος Mακρυγιάννης ως εκπρόσωπος του λαϊκού ανθρώπου ή οι Kολλυβάδες ως διαχειριστές της Oρθόδοξης καθαρότητας.\nO φασισμός και ο σταλινισμός κινήθηκαν εξίσου από το πάθος της ισχύος και εχθρεύονται για τον λόγο αυτό τον ρασιοναλισμό του Διαφωτισμού και τον ρεαλισμό του φιλελευθερισμού. H αριστοτελική ανάλυση της πολιτικής, αντί της αριστεράς – δεξιάς, αναδεικνύει τη γνήσια και την παρηκμασμένη μορφή του ίδιου πολιτεύματος: αριστοκρατία – ολιγαρχία, δημοκρατία – οχλοκρατία.\nAν υπήρχε ο κλασικός μαρξισμός στην αρχαιότητα, ο Aριστοτέλης θα θεωρούσε το συνονθύλευμα των ΣYPIZA/ANEΛ την εκπεσούσα εκδοχή του. Oι ANEΛ θα αποτελούσαν σίγουρα τον ξεπεσμό του συντηρητικού φρονήματος.\nTο ψυχόδραμα του ριζοσπαστισμού και στις δύο μορφές του σήμερα θα μας διασκέδαζε στο θέατρο. Δυστυχώς οι κενές περιεχομένου επαναστάσεις που επαγγέλλεται μας κόστισαν ήδη κάμποσα δισεκατομμύρια ευρώ και την αξιοπιστία μας στην Eυρωζώνη.\nΣημερινές πολιτικές δυνάμεις συχνά επιδίδονται σε προβολές της ιδεολογίας τους στο παρελθόν της ιστορίας. Eτσι οι ενωτικοί – ανθενωτικοί του 14ου-15ου αι. κρίνονται ως δείγματα εθνικής εθελοδουλείας ή εθνικής αξιοπρέπειας από δεξιούς και αριστερούς εξίσου. Δεν ξέρω αν κάτι παρόμοιο γίνεται με τους εικονομάχους – εικονολάτρες. Στο παιχνίδι των αναχρονισμών, πάντως, επιδίδονται όλα τα κόμματα, αλλά με τον μέγιστο ενθουσιασμό οι υπουργοί της κυβέρνησης. Tο Kούγκι του κ. Kαμμένου έχει κατατρομάξει την Eυρωζώνη. Παπιστές και Aλούτεροι έχουν τραπεί εις φυγήν.\nMε την απειλή της αυτοκαταστροφής ο εθνικός οικονομολόγος μας υπολόγιζε ότι θα ανάγκαζε τη 12η ώρα τους πιστωτές μας να παρακαλούν να μείνουμε στην Eυρωζώνη.\nYπάρχουν όμως και ευχαριστημένοι από την έκβαση των «διαπραγματεύσεων». H παρέμβαση του άμωμου από ρετσινιές αριστείας υπουργού Παιδείας, στο συνέδριο του ΣYPIZA στον Kεραμεικό, υπήρξε δείγμα ριζοσπαστικής αξιοπρέπειας – μεγαλομανίας, που υπόσχεται σχέδιο απελευθέρωσης της Eυρώπης από την τυραννία του «νεοφιλελευθερισμού». «Tο μικρό που κερδίσαμε σε σχέση με τη συμφωνία Tουσκ, δεν είναι αμελητέο. O πόλεμος είναι παρατεταμένος (όμως) ανοίξαμε ρήγμα ανεπούλωτο στην Eυρώπη». Σήμερα η Eυρώπη, αύριο ο κόσμος. Iδού η πλήρης σύγχυση.


Mάγος «μαϊμού» με σκλάβες του έρωτα - Ροζ σκάνδαλο άνευ προηγουμένου σε περιοχή της Δυτ. Ελλάδας - PatrisNews - Εφημερίδα Πατρίς Ηλείας\nMάγος «μαϊμού» με σκλάβες του έρωτα – Ροζ σκάνδαλο άνευ προηγουμένου σε περιοχή της Δυτ. Ελλάδας\n26 Νοεμβρίου 2019 - 22:46 26 Νοεμβρίου 2019 - 22:48 Δεν επιτρέπεται σχολιασμός στο Mάγος «μαϊμού» με σκλάβες του έρωτα – Ροζ σκάνδαλο άνευ προηγουμένου σε περιοχή της Δυτ. Ελλάδας\nΑπό όργια μέσα σε δάση υπό το φως της πανσελήνου και σεξ που βιντεοσκοπείται, μέχρι… μάγια, μπόλικο χρήμα και έναν… Πακιστανό περιλαμβάνει το ροζ σκάνδαλο που έχει προκαλέσει ένα άνευ προηγουμένου σούσουρο σε περιοχή της δυτικής Ελλάδας, με πρωταγωνιστή έναν γοητευτικό νεαρό Έλληνα, ο οποίος παίζει μέχρι στιγμής άριστα τον ρόλο του… μάγου, «μαδώντας» γυναίκες και ικανοποιώντας παράλληλα τις ορέξεις του.\nΌπως αποκαλύπτει σήμερα η «Espresso», ο μάγος «μαϊμού» με όπλο την πειθώ του ξεγελά κυρίες της περιοχής όπου διαμένει και τις μετατρέπει σε σκλάβες του σεξ, με το πρόσχημα ότι θα τους λύσει τα μάγια για να επιστρέψουν οι σύντροφοί τους, που τις έχουν παρατήσει! Τα θύματά του, που, όπως έχει πληροφορηθεί η «Espresso», είναι στην πλειονότητά τους άνω των 50, θέλουν απεγνωσμένα πίσω στην αγκαλιά τους τούς πρώην συντρόφους τους.\nΟ απατεώνας που παριστάνει τον μάγο με τις υπερφυσικές ικανότητες τις πείθει ότι έχει τον τρόπο να κάνει τους άντρες τους να γυρίσουν στην κρεβατοκάμαρα που έχουν εγκαταλείψει.\nΕκείνες όχι μόνο τον πιστεύουν και τον πληρώνουν αδρά για τις «συνεδρίες», αλλά δέχονται να κάνουν και σεξ μαζί του, αφού τους πουλάει το παραμύθι ότι αυτός είναι ο μόνος τρόπος για να πέσουν στην αγκαλιά τους οι αγαπητικοί τους! Μάλιστα, ο δήθεν μάγος δεν διστάζει να βιντεοσκοπεί τις ερωτικές πράξεις του με τις… πελάτισσες, ικανοποιώντας έτσι τα βίτσια του!\nΒίντεο που έχει στη διάθεσή της η «Espresso» δείχνει μια πληθωρική 55χρονη μελαχρινή να κάνει άγριο σεξ με τον νεαρό απατεώνα, ενώ φαίνεται ξεκάθαρα ότι γνωρίζει πως υπάρχει κάμερα που βιντεοσκοπεί αυτή την πολύ προσωπική στιγμή της. Όμως κάθε άλλο παρά αντιδρά σε αυτό, καθώς σε κάποια καρέ κοιτάζει κατάματα τον φακό!\nΣύμφωνα με αποκλειστικές πληροφορίες, ο μάγος έχει βρει τις… κότες με τα χρυσά αβγά, αφού σε κάθε «συνεδρία» καρπώνεται από 600 έως 900 ευρώ (!) και, φυσικά, χορταίνει σεξ.\nΟ ίδιος πουλάει τέτοιο παραμύθι, που πριν από λίγες μέρες (όταν είχαμε πανσέληνο) δεν δίστασε να προβεί σε όργια! Σε ένα από τα θύματά του ξεφούρνισε το «ποίημα» ότι η περίπτωσή της ήταν δύσκολη, επειδή κατά περίεργο τρόπο κάπου… μπλόκαρε. Υπήρχε μόνο ένας τρόπος για να γυρίσει γρήγορα ο σύντροφός της κι αυτός δεν ήταν άλλος από το… ομαδικό σεξ!\nΣυγκεκριμένα, της είπε ότι εκείνες τις μέρες θα ερχόταν να τον επισκεφθεί ένας μάγος από την Ινδία, ο οποίος είναι εξπέρ στο να λύνει μάγια που έχουν σχέση με πρώην ερωτικούς συντρόφους, και πως έχει να κάνει με απιστία. Της τόνισε ότι το μόνο που έπρεπε να κάνει η ίδια (πέρα από το ποσό που θα του κατέβαλλε) ήταν να δεχτεί να κάνει σεξ και με τους δύο… μάγους, όχι όμως σε κάποιο δωμάτιο, αλλά σε δασική περιοχή που θα της υποδείκνυαν, και μάλιστα τη νύχτα που το φεγγάρι θα ήταν γεμάτο, δηλαδή τη νύχτα που θα είχε πανσέληνο. Μόνο έτσι θα λύνονταν τα μάγια και θα επέστρεφε ο αγαπημένος της!\nΤο παράδοξο της υπόθεσης είναι ότι μερικές μέρες αργότερα ο σύντροφος της κυρίας έτυχε να επιστρέψει, εντελώς συμπτωματικά, κοντά της κι εκείνη θεώρησε πως ήταν αποτέλεσμα της… θυσίας που είχε κάνει και όχι μια απλή συγκυρία!\nΟ νεαρός όμως είναι τόσο ξεδιάντροπος, που το τυχαίο αυτό περιστατικό με την επιστροφή του… άσωτου συντρόφου έγινε ακόμα ένα επιχείρημα στην προσπάθειά του να ψαρεύει νέα θύματα. Ο ίδιος εξακολουθεί να περνά ζωή χαρισάμενη στην υγειά των κορόιδων…\nΔΥΤΙΚΗ ΕΛΛΑΔΑΡΟΖ ΣΚΑΝΔΑΛΟ\nΓερμανία: Αυξάνονται οι νεκροί από την επίθεση στην πόλη Τριρ – Ανάμεσά τους και ένα βρέφος\nΜήνυμα Τσιόδρα για τον κορωνοϊό: Υπάρχει φως στην άκρη του τούνελ\nΟ Κ. Τζαβάρας εκπρόσωπος της Βουλής στη 1η διακοινοβουλευτική αξιολόγηση των πεπραγμάτων της Eurojust για το 2019


2ο Γυμνάσιο Κοζάνης - Θέατρο\nΘεατρική παράσταση στη Μονή Λαζαριστών\nΚάτω από (Θέατρο) από 2ο ΓΥΜΝΑΣΙΟ ΚΟΖΑΝΗΣ στις 27-11-2017\nTην Παρασκευή στις 24/11 η Β΄Τάξη παρακολούθησε στο Θέατρο της Μονής Λαζαριστών τo έργο «Σε μένα μιλάς;» (πρωτότυπος τίτλος: EINS AUF DIE FRESSE), του Ράινερ Χάχφελντ, που παρουσιάζεται από τη Νεανική Σκηνή του Κρατικού Θεάτρου Βορείου Ελλάδος.\nΗ παράσταση, ενθουσίασε μαθητές και εκπαιδευτικούς από σχολεία της πόλης και της περιφέρειας που την παρακολούθησαν τόσο με την αμεσότητα όσο και με τον ρεαλισμό της.\nΣτο τολμηρό έργο «Σε μένα μιλάς;» (1996), ο Ράινερ Χάχφελντ, παρακολουθεί την καθημερινότητα τεσσάρων εφήβων μετά την αυτοκτονία του συμμαθητή τους.\nΤο θέατρο, γράφει ο συγγραφέας, έχει τη δυνατότητα να αναδείξει τα θέματα και –μέσα από το χιούμορ και τη δράση – να βοηθήσει παιδιά και εφήβους να αντιληφθούν τα προβλήματα και ίσως τα βοηθήσει στις επιλογές τους και στον τρόπο που βλέπουν τον κόσμο.\nΠρόσφατα σε μια εκπαιδευτική εκδρομή με το σχολείο στο Κρατικό θέατρο Βορείου Ελλάδος οι μαθητές της Β΄Γυμνασίου παρακολουθήσαμε τη θεατρική παράσταση με τίτλο «Σε μένα μιλάς;». Πρόκειται για ένα έργο του συγγραφέα Ράινερ Χάχφελντ με θέμα το σχολικό εκφοβισμό. Ένας μαθητής Γυμνασίου αυτοκτονεί και κανένας δεν ξέρει ποιός ευθύνεται και γιατί. Ο Λάκι, ένα δεκαπεντάχρονο αγόρι μαζί με την Μίνι αποτελούν τους «εκφοβιστές» του σχολείου, που όμως κι αυτοί αντιμετωπίζουν προβλήματα με την προσωπική τους ζωή. Στο σχολείο έρχεται ένας καινούργιος μαθητής, ο Σβεν, που δεν τα πάει και τόσο καλά με τους νέους τους συμμαθητές. Η έλλειψη εμπιστοσύνης και η παραμέληση των παιδιών από τους γονείς τους δημιουργούν συγκρούσεις και αδιέξοδα.\nΤο έργο είναι κοινωνικό και απευθύνεται σε ένα νεανικό κοινό. Τα ευρηματικά σκηνικά, τα εντυπωσιακά εφέ, αλλά και η προσπάθεια των ηθοποιών να προσελκύσουν άτομα της ηλικίας μας με το χορό και τη μουσική έκαναν την παράσταση να ξεχωρίσει από τις υπόλοιπες που έχουμε δει, αλλά και να προκαλέσει τον θαυμασμό όλων μας. Το αποτέλεσμα της σκληρής δουλειάς των ηθοποιών είναι εξαιρετικό και προσωπικά λάτρεψα και την τελευταία σκηνή του έργου. Η θεατρική παράσταση «Σε μένα μιλάς;» είναι μια πραγματική υπερπαραγωγή που κατόρθωσε να ικανοποιήσει όλους όσους την παρακολούθησαν και είναι αναμφίβολα η καλύτερη παράσταση που παρακολούθησα ποτέ. Θεοδωρίδου Παναγιώτα\nΠιστεύω πως η παράσταση μας βοήθησε και μας έκανε να συνειδητοποιήσουμε πως ό,τι πεις ή κάνεις, πρέπει να το σκεφτείς καλά και να μάθεις να μιλάς σε γονείς, φίλους και δασκάλους, όπως έλεγε και το τραγούδι της παράστασης και να μην τα κρατάς όλα μέσα σου να σε πνίγουν.\nΕυχαριστώ θερμά τους καθηγητές που επέλεξαν να μας πάνε να δούμε αυτό το έργο, γιατί πήρα πολλά μηνύματα, αλλά και σας προτείνω αν σας δοθεί η ευκαιρία να πάτε να δείτε αυτό το εξαίσιο έργο και να μην το χάσετε.\nΘα σας πρότεινα να δείτε αυτή τη θεατρική παράσταση με τους γονείς σας, για να μπορέσουν κι αυτοί να κατανοήσουν τα προβλήματα που αντιμετωπίζουν οι έφηβοι και το πως πρέπει να στέκονται δίπλα στα παιδιά τους.


Ο θρυλικός "Πανορμίτης" και ο καπετάν Σταύρος, του Τέρη Χατζηιωάννου - iporta.gr\nΙούνιος 2014, αποφασίζεται η αναστολή έκδοσης της ιστορικής εφημερίδας «Δράσις», μετά το θάνατο του εκδότη Παύλου Μαριά. Λίγο πριν η εφημερίδα κατεβάσει ρολά, αποφασίζω να γράψω για τον πατέρα μου. Αυτή είναι η ζωή του καπετάνιου του θρυλικού «Πανορμίτης». Ο περαματάρης των νησιωτών…\nΟ θρυλικός “Πανορμίτης” και ο καπετάν Σταύρος\nΟ Σταύρος Χατζηϊωάννου γεννήθηκε στη Πάτμο το 1933, ήταν ο στερνογιός της οικογένειας, που είχε δέκα παιδιά. Βαφτίστηκε στην «αλμύρα» και μεγάλωσε σ΄ αυτή. Από μικρό παιδί στη θάλασσα. Ψαράς, τρατάρης, ναύτης. Γρέγος, γαρμπής, μαΐστρος, μπάτης, σορόκος, πουνέντες και λεβάντες, τρέχουνε στις φλέβες του Σταύρου. Θαλασσινή, σαν των προγόνων του, είναι και η δική του ιστορία. Αμούστακο παιδί έχασε τον πατέρα του. Μεσολάβησε η κατοχή, η πείνα και η φτώχεια. Η Θεολογία αποφάσισε να πιάσει λιμάνι για να θρέψει τα παιδιά της και μετακόμισε στη Ρόδο. Το ριζικό της οικογενείας όμως, ήταν ο αποχωρισμός. Οι μικρότερες αδελφές του Κατίνα και Αργυρώ, ξενιτεύτηκαν στην Αυστραλία, ενώ τα αγόρια της οικογενείας παρέμειναν να παλεύουν στην αγριεμένη θάλασσα. Μετά τη θητεία στο Ναυτικό, παντρεύτηκε με την πρωτοκόρη του παπά-Αντώνη Ρούσσου, Αναστασία.\nγιατί έχει θάλασσα κι αυτός είναι αραγμένος”.\nΤούτος δω ήτανε ένας Ροδίτης θαλασσόλυκος αψύς και αγριεμένος από το ποτό και το γλέντι. Μόλις ανέβηκε στη γέφυρα, όρμησε στη σειρήνα και έφερε τον πανζουρλισμό, ενώ οι νησιώτες δεν σταμάταγαν τα τραγούδια και τις ζητωκραυγές, προσπαθώντας να σπρώξουν λίγο παραπέρα τη θλίψη που έρχεται μετά την έκσταση. Ενώ το καράβι χανότανε στη σκοτεινιά ακούγαμε τους τελευταίους ήχους από ένα γλεντοκόπι που συνεχιζότανε για λίγο ακόμα χωρίς τον πατέρα του». Αμέτρητα «ευχαριστώ» έχει ακούσει για την ανθρωπιά και τον επαγγελματισμό του ο καπετάνιος από τους νησιώτες. Με πρωτοβουλία της Αδελφότητας Ολυμπιτών Ρόδου «Η Βρυκούς» τιμήθηκε για την προσφορά του (2011), ενώ εκκρεμούν αντίστοιχες εκδηλώσεις από τους δήμους Καστελορίζου, Πάτμου κλπ, όπως επίσης σχετική απόφαση έχει ληφθεί και από την Περιφέρεια Νοτίου Αιγαίου. Ο καπετάν-Σταύρος βγήκε εδώ και πολλά χρόνια σε σύνταξη, όμως τη θάλασσα δεν την αποχωρίστηκε ποτέ. «Απόμαχος» πια, δεν παραλείπει – σχεδόν – καθημερινά να βάζει τα πόδια στη θάλασσα, να παίρνει δύναμη από την «αλμύρα της».\n«Ο πατέρας σου»… είπε η συγχωρεμένη μάνα μου. Τον κοίταξα και θυμάμαι την πρώτη μου φράση: «Δεν μου αρέσει», της είπα. Έκανα λάθος. Ο καπετάνιος με την αγάπη, την σκληράδα, τον τραχύ λόγο και το απίστευτο χιούμορ του, απέδειξε ότι το αξίζει -και με το παραπάνω. Αν κι ο «αθεόφοβος» έχει μόνο φωτογραφίες από γλέντια. Με τον πατέρα μας, σε παιδική ηλικία, δεν έχουμε ούτε μια! Γύρισε τον κόσμο, με τον ίδιο τρόπο που οι περισσότεροι από εμάς γνωρίζουμε τις γειτονιές μας. Και φυγές εκπλήρωσε και αποδράσεις και στις «Ινδίες» βρέθηκε, όπως κάθε ναυτικός.\nΜε όποιον καιρό, ό,τι θάλασσα κι αν είχε. Πολλοί ισχυρίζονται ότι ο «Πανορμίτης» κουνούσε και στα 2 μποφόρ, αλλά κι ο ισχυρισμός αυτός συνδέεται με τον «θρύλο» που έχει δημιουργήσει στα Δωδεκάνησα. Το ταξίδι με το Πανορμίτης, ήταν μια αλησμόνητη εμπειρία. Ο καπετάνιος το «έπαιζε στα δάχτυλα» το καράβι. Μάλιστα μια φορά έβαλε στοίχημα με τον λιμενάρχη να βγάλει το πλοίο με την πρύμνη απ΄ το Μανδράκι που έδενε! Στο πορτοφόλι του είχε πάντα – και έχει – τον Ταξιάρχη. Είθε να τον κρατά γερό και δυνατό, για να κατεβάζει κάνα κρασάκι, όπως «έπινε τη θάλασσα».\nTags Τ'έρης Χατζηιωάννου


Παρελήφθησαν οι ογκώδεις δικογραφίες για τα αντιγριπικά εμβόλια και αντιικά φάρμακα που διαβιβάστηκαν στη Βουλή. Επόμενη συνεδρίαση την Πέμπτη το απόγευμα για το ζήτημα της αρμοδιότητας της επιτροπής - Και ο Γιάννης Στουρνάρας ενημέρωσε ότι δεν θα προσέλθει\n27 Μαρτίου 2018 12:26\nΠαράταση ενός μήνα στις εργασίες της ζητά από την Ολομέλεια της Βουλής η Προανακριτική Επιτροπή που διερευνά το σκάνδαλο της Novartis.\nΗ Προανακριτική Επιτροπή αποφάσισε σε σημερινή κεκλεισμένων των θυρών συνεδρίαση να ζητήσει παράταση με επιστολή που απεστάλη προς τον πρόεδρο της Βουλής. Το επιπλέον χρονικό διάστημα του ενός μήνα ενδέχεται, πάντως, να μην εξαντληθεί. Και αυτό γιατί στη μεθαυριανή συνεδρίαση (18:30) αναμένεται να κριθεί το ζήτημα της αρμοδιότητας. Όλα δείχνουν, μάλιστα, ότι η πλειοψηφία θα αποφανθεί πως η Βουλή είναι αναρμόδια και θα αποφασίσει να επιστρέψει τη δικογραφία στην τακτική δικαιοσύνη. Οι εργασίες της προανακριτικής θα κλείσουν με τη σύνταξη πορίσματος πιθανώς μετά τις διακοπές του Πάσχα.\nΆλλες καταθέσεις μαρτύρων δεν αναμένονται, πάντως, αφού όλα τα πολιτικά πρόσωπα που εμπλέκονται στη δικογραφία (πλην του Ευάγγελου Βενιζέλου που κατέθεσε ήδη) έχουν αποστείλει αρνητική απάντηση στην πρόσκληση της Προανακριτικής Επιτροπής. Τμήματα των επιστολών των εμπλεκόμενων προσώπων αναγνώστηκαν σήμερα στην Προανακριτική από όπου έχουν αποχωρήσει, όμως, οι βουλευτές της αντιπολίτευσης.\nΣτη σημερινή συνεδρίαση τα μέλη της Προανακριτικής Επιτροπής παρέλαβαν τις ογκώδεις δικογραφίες (σχεδόν 2.000 σελίδων) που διαβιβάστηκαν στη Βουλή και αφορούν την προμήθεια αντιγριπικών εμβολίων και αντιικών φαρμάκων επί κυβερνήσεων ΝΔ και ΠΑΣΟΚ.


H ελληνική γλώσσα είναι παντού! - Χανιώτικα Νέα\nΟ κύριος Κνιθάκης γράφει ωραία Ελληνικά!\nΚαι μας ενημερώνει!!\nΑυτά είναι τα προβλήματα της ανθρωπότητας; Αν γνωρίζουν οι Άγγλοι ποιες λέξεις τους κατάγονται από τα Ελληνικά; Τι σημασία έχει αυτό; Για εμάς και για τους Άγγλους. Ιστορικές και ετυμολογικές αναφορές δεν είναι πολιτισμός, νέες ιδέες, έξυπνη και ανθρώπινη διαμόρφωση της τρέχουσας πραγματικότητας όμως είναι – και σε αυτό πάσχουμε οι Νεοέλληνες.\n3 Σεπτεμβρίου 2019 9:05 πμ


Την Τρίτη 2/7 πραγματοποιήθηκε ανοιχτή προεκλογική συγκέντρωση στην μικρή πλατεία στο Καρλόβασι. Μια αρκετά ζωντανή συγκέντρωση που εκτός από τους παριστάμενους, έκανε αίσθηση σε δεκάδες κόσμο που κυκλοφορούσε στο κέντρο ή καθόταν στα κοντινά καφενεία.\nΜετά την εισαγωγική τοποθέτηση του σ. Παπαβασιλείου διαβάστηκε η κοινή ανακοίνωση του ΚΚΕ(μ-λ) με το ΤΚP-ML σχετικά με τις εξελίξεις στην ανατολική μεσόγειο, δίνοντας το στίγμα της αναγκαιότητας για κοινή πάλη των δύο γειτονικών λαών. Ακολούθησε ο χαιρετισμός του σ. Κελεσίδη (υποψηφίου στην περιφέρεια Σάμου) και η εκδήλωση ολοκληρώθηκε με την κεντρική ομιλία της σ. Μυρτώς Παπακώστα.


Αυτή η Αθηνά Μαξίμου μένει – Σάρωθρον\nΑυτή η Αθηνά Μαξίμου μένει\nΕπιστροφή στη γενέτειρα Θεσσαλονίκη με την παράσταση «Ταρτούφος» σε σκηνοθεσία Αιμίλιου Χειλάκη και Μανώλη Δούνια\nΣτη ζωή μας θαυμάζουμε την ματιά των ανθρώπων. Το βλέμμα τους πάνω στα πράγματα, πάνω στη δουλειά και την τέχνη τους, πάνω στον κόσμο. Καμιά φορά, κυριολεκτούμε και θαυμάζουμε, πέρα από κάθε μεταφορά, το πραγματικό τους βλέμμα. Τον τρόπο που περιεργάζονται τον χώρο όταν θέτουν σε τάξη την σκέψη τους, πριν την μετατρέψουν σε λέξεις. Όταν αναπολούν στιγμές από το παρελθόν και τις ζωντανεύουν μπροστά σου για να προσλάβεις τις αποχρώσεις τους. Όταν χαμογελούν ή σκοτεινιάζουν, ενδεχομένως με την ίδια αφορμή, παραμένοντας στέρεα και δυναμικά ο εαυτός τους.\nΗ εισαγωγή αυτή αφορά την κουβέντα που είχαμε με την ηθοποιό Αθηνά Μαξίμου στον πάνω όροφο του Σάρωθρον και πιο συγκεκριμένα, ένα κομμάτι της ατμόσφαιρας που την όρισε. Μιλήσαμε για τη Θεσσαλονίκη της παιδικής της ηλικίας, για το ταξίδι στην Αθήνα με αφορμή τον πρωταγωνιστικό ρόλο της ως Στέλλα στην θρυλική ταινία του Νίκου Παναγιωτόπουλου «Αυτή η νύχτα μένει», για το νόημα της ζωής, για τις ερωτήσεις που μας κινητοποιούν πιο δραστικά σε σύγκριση με τις απαντήσεις, για το βάσανο των λέξεων.\n[Η Αθηνά Μαξίμου πρωταγωνιστεί στην σκοτεινή κωμωδία του Μολιέρου «Ταρτούφος ή Οι απατεώνες» σε διασκευή και σκηνοθεσία των Αιμίλιου Χειλάκη και Μανώλη Δούνια, που ανεβαίνει στο Μέγαρο Μουσικής Θεσσαλονίκης για 5 μόνο παραστάσεις, την Παρασκευή 24, το Σάββατο 25 (απογευματινή και βραδινή) και την Κυριακή 26 Μαρτίου (απογευματινή και βραδινή).\nΈγραψα και έσβησα πολλές ερωτήσεις για την αρχή της κουβέντας μας, αλλά θα το πω ακριβώς όπως το σκέφτομαι: δεν μπορώ να φανταστώ άλλη ηθοποιό στο ρόλο της Στέλλας στην ταινία «Αυτή η νύχτα μένει». Εσύ πώς φαντάζεσαι την Αθηνά χωρίς τη Στέλλα; Τι κρατάς ακόμα από το ταξίδι αυτής της ταινίας;\nΔεν ξέρω αν εγώ είμαι η καλύτερη Στέλλα για αυτή την ταινία ή όχι. Ξέρεις, είναι αυτό που έλεγε και ο Νίκος Παναγιωτόπουλος: η ταινία δεν είναι το σενάριο. Δηλαδή μπορείς να πάρεις ένα σενάριο, να το διαβάσεις, είναι όπως ένα βιβλίο που ο καθένας το παίρνει, το διαβάζει και φαντάζεται διαφορετικά πράγματα. Το πώς αυτό γίνεται πραγματική εικόνα από ανθρώπους που αντιδρούν, σκέφτονται, κοιτάζουν τον κόσμο και έναν ρόλο με τον δικό τους μοναδικό τρόπο, είναι κάτι άλλο. Το αποτέλεσμα μιας δουλειάς είναι η κοινή συνύπαρξη κάποιων ανθρώπων, που μπορεί και να μην ονειρεύονται το ίδιο πράγμα. Μπορεί να ήταν μια άλλη ταινία αν ήταν άλλοι άνθρωποι.\nΚρατάω πολλά πράγματα. Κατ’ αρχήν, δεν είχα ιδέα τι σημαίνει γύρισμα και ξαφνικά βρέθηκα σε ένα μαγικό κόσμο, με μία κάμερα η οποία σε «κλέβει» συνέχεια, και αυτός που είναι πίσω από την κάμερα οφείλει να κάνει την κάμερα να «κλέψει» καλύτερα. Κρατάω την υπέροχη συνεργασία που είχα με το Νίκο Παναγιωτόπουλο κι ότι έμαθα πολλά. Κρατάω το ότι δεν έλειψα ούτε μια μέρα από γύρισμα, ακόμη και δεν είχα εγώ κάποια σκηνή πήγαινα ανελλιπώς. Κρατάω ένα ολόκληρο καλοκαίρι που δεν έκανα διακοπές, γιατί ήμουν στην Αθήνα, μόλις είχα πρωτοκατέβει από τη Θεσσαλονίκη, δεν είχα παρέες, δεν είχα φίλους και είχα μόνο ένα σενάριο και έναν ρόλο και ώρες ατέλειωτες φανταζόμουν το πώς μπορεί να είναι αυτό το κορίτσι.\nΗ συναισθηματική ενηλικίωση της ηρωίδας σου τότε, μέσα από την περιπέτειά της στην επαρχία και το κυνήγι του ονείρου της, συνέπεσε με τη δική σου ενηλικίωση; Υπήρχαν φορές που στις αγωνίες της Στέλλας διάβαζες τις δικές σου αγωνίες;\nΤο αγάπησα πολύ αυτό το κορίτσι, έγινε φίλη μου. Ξέρεις, πώς είναι τα παιδιά που έχουν φανταστικούς φίλους; Δεν ξέρω αν ταυτίστηκα, αλλά ξέρω ότι συνομίλησα. Προσπαθούσα, κάνοντας ερωτήσεις, να παίρνω τις απαντήσεις από αυτό το φανταστικό πρόσωπο. Κι εγώ δεν λέω ότι ενηλικιώθηκα τότε, μπορεί ίσως ούτε ακόμα να το έχω κάνει. Είναι παράξενο το ταξίδι προς την ενηλικίωση και μερικές φορές αναρωτιέμαι αν όντως μπορεί να συμβεί. Αλλά νομίζω ότι είχα παρόμοιες αγωνίες. Κατεβαίνοντας στην Αθήνα, σε ένα περιβάλλον άγνωστο σε μένα και προσπαθώντας να μπω σε μια αγορά καινούργια, φεύγοντας από εδώ, έχοντας πολλή μικρή εμπειρία. Είχα αγωνία αν αυτό το πράγμα θα πετύχει, αν αξίζει τον κόπο, αν αξίζει τη μοναξιά και το βάσανο. Ναι, είχα κοινές αγωνίες.\nΣτην ταινία υπήρχε μια διαρκής ερώτηση: ποιο είναι το νόημα της ζωής. Έχεις την απάντηση;\nΘα απαντήσω με τον τρόπο που απαντά η ταινία: δεν υπάρχει νόημα της ζωής. Υπάρχει το νόημα που της δίνουμε κάθε φορά. Γιατί αυτό, ξέρεις, μπορεί και να αλλάζει μέσα στο χρόνο, μέσα στην ίδια μας τη ζωή. Λόγω εμπειριών, συνθηκών, από οτιδήποτε σημαίνει μετακίνηση, μπορεί να αλλάξει. Είναι κάτι που μετακινείται. Μου κάνουν εντύπωση οι άνθρωποι που εμμένουν σε απόψεις που ενδεχομένως να είχαν στα είκοσι, να τις έχουν στα πενήντα. Κάτι παράξενο μου κάνει, κάτι δεν πάει καλά. Μπορεί να μην αλλάζουμε, αλλά τις μετακινήσεις μας τις εσωτερικές τις έχουμε. Δεν είναι κακό να διαφωνούμε και με τον ίδιο μας τον εαυτό μερικές φορές.\nΕίσαι περισσότερο ο τύπος του ανθρώπου που θέτει ερωτήσεις ή που δίνει απαντήσεις;\nΕίμαι των ερωτήσεων. Άλλωστε, μου αρέσει πολύ το ότι η λέξη «ερωτώ» έχει κοινή ρίζα με το «ερωτεύομαι», που με έναν τρόπο έχει μια κοινή λειτουργία. Αναρωτιέσαι, μπαίνεις σε μια περιοχή ερώτησης όταν ερωτεύεσαι. Και άλλοτε έρχονται οι απαντήσεις, άλλοτε δεν έρχονται αλλά δεν είναι σκοπός μου η απάντηση. Η ερώτηση δημιουργεί το ταξίδι. Αν έχω την απάντηση, δεν έχω λόγο να κινηθώ προς κάπου.\nΈχεις πει ότι η μνήμη σου ξεκινάει από πολύ νωρίς, θυμάσαι πράγματα που έζησες πολύ μικρή. Είναι κάτι που σε βασανίζει ή κάτι που σε λυτρώνει;\nΚαι τα δύο. Είναι στιγμές που, επειδή είναι πολύ πρώιμη η μνήμη μου, νιώθω σαν υπερήλικας. Πιάνω τον εαυτό μου να πηγαίνει σε έναν άλλο χωροχρόνο, σαν έχει συμβεί κάτι χθες. Είναι στιγμές που βουτάω τόσο πολύ σε αυτό που λέω «Χριστέ μου, είναι σαν να έχω μόνο παρελθόν»! Θυμάμαι λεπτομέρειες, ή τέλος πάντων τις λεπτομέρειες που έφτιαξα, γιατί καμιά φορά και η μνήμη μας παραπλανεί.\nΑπό τη Θεσσαλονίκη τι θυμάσαι; Από εικόνες, από γεύσεις, από μυρωδιές;\nΈμενα πολλά χρόνια στη Δημητρίου Γούναρη και μετά μετακομίσαμε προς το Ντεπώ. Θυμάμαι τα καλοκαίρια στη Δημητρίου Γούναρη να έρχεται ο άνεμος από τη θάλασσα και να είναι πολύ έντονη η μυρωδιά. Τα παιδιά που έπαιζαν έξω, θυμάμαι όλη μέρα ήμουν έξω. Μπαινοβγαίνανε τα παιδιά στα αρχαία συνέχεια. Θυμάμαι που πήγαινα δημοτικό στην Ιπποδρομίου και ερχόταν η γιαγιά μου να με πάρει και πηγαίναμε στο ζαχαροπλαστείο «Νίκος» γιατί είχε πολύ ωραία γλυκά και της έλεγα μυστικά: «εγώ όταν μεγαλώσω, θα παντρευτώ το Νίκο».\nΤις εικόνες όσων ζήσαμε τις κρατάμε για πάντα μαζί μας με τις φωτογραφίες, μέσα από ένα βίντεο. Τις μυρωδιές όμως; Τις γεύσεις; Τις αισθήσεις; Πώς τις προστατεύουμε από τον χρόνο; Με το γράψιμο;\nΊσως είναι ένας τρόπος, γιατί προσπαθώντας να τις αποτυπώσεις γραπτά, το μυαλό σου βασανίζεται να θυμηθεί τις λεπτομέρειες και τις διαστέλλει. Και έτσι ίσως μπορείς να τις κρατήσεις. Μπορεί να μην είναι τίποτα. Μπορεί να περπατήσεις στο δρόμο, να μυρίσεις κάτι και ασυναίσθητα να σου έρθει μια ιστορία.\nΝαι, μου αρέσει να γράφω μέσα σε αυτή την προσπάθεια να διατυπώσω αυτά που με ταράζουν. Κάποια στιγμή θα ήθελα να γράψω διηγήματα, δεν το έχω τολμήσει ακόμη. Αυτό που γράφω περισσότερο είναι κάτι που ισχυρά συμβαίνει μέσα μου σε ένα πιο συμπυκνωμένο χώρο που μπορεί να λέγεται ποίημα. Ξέρεις, υπάρχουν φορές που παθαίνω εμμονή με τη γλώσσα. Θα σου δώσω ένα παράδειγμα. Τις προάλλες καρφώθηκε στο μυαλό μου το ρήμα «πενθώ», που είναι ενεργητικής φωνής. Και λέω μας πώς είναι δυνατόν, τι ενέργεια κάνω όταν πενθώ; Μάλλον είναι παθητικής, γιατί είναι μια κατάσταση. Και είχα σπάσει το κεφάλι μου και αναρωτιόμουν: έχει κάνει λάθος η γλώσσα ή εμείς δεν καταλάβαμε κάτι καλά;\nΈχω την αίσθηση ότι ακολουθείς καλλιτεχνικά μια τακτική, εντός εισαγωγικών. Βρίσκεσαι πάντοτε εκεί, έχεις παρουσία και καλείς τους ανθρώπους να έρθουν προς τα εσένα, με έναν τρόπο σιωπηλό και συνεπή. Στο επάγγελμά σας, όμως, συγχωρείται το να μην κραυγάζεις την παρουσία σου;\nΝα σου πω. Αυτό το επάγγελμα, όπως ό, τι έχει να κάνει με την τέχνη, θεωρώ ότι είναι μια πολύ προσωπική διαδρομή. Δεν έχω γνωρίσει ηθοποιό ή σκηνοθέτη που να έχει κοινό τρόπο αντίληψης για τα πράγματα. Μπορεί να έχει συγγενή, αλλά όχι κοινό. Ο καθένας οφείλει να το κάνει έτσι όπως το αντιλαμβάνεται. Άρα, δεν θεωρώ ότι είναι κάτι σωστό ή λάθος. Σε αυτή τη διαδικασία μετράει η διάρκεια και όχι το πυροτέχνημα. Και επειδή εμένα με ενδιαφέρει η διάρκεια και ξέρω πολύ καλά ότι τα πράγματα θέλουν το χρόνο τους για να έρθουν και να κουμπώσουν, το κάνω με τον τρόπο που εγώ πιστεύω ότι είμαι συνεπής με τον εαυτό μου.\nΤαρτούφος ή οι απατεώνες. Δυο σεζόν στην Αθήνα, πάνω από 20.000 θεατές και τώρα έρχεστε στη Θεσσαλονίκη. Ποιο αποτύπωμα αφήνει αυτή η παράσταση σε όποιον τη δει;\nΤο τι προσλαμβάνει ο κάθε θεατής είναι πολύ ξεχωριστό. Είναι ακριβώς αυτό που λέει ο Σαίξπηρ στον Άμλετ, ότι «η τέχνη δεν είναι ούτε για τους λίγους, ούτε για τους πολλούς. Είναι για τον καθένα ξεχωριστά». Άρα δε ξέρω τι αποτυπώνει, μπορώ να σου μιλήσω όμως για την πρόθεσή μας.\nΣε αυτή την παράσταση, αυτό που προσπάθησαν οι σκηνοθέτες Μανώλης Δούνιας και Αιμίλιος Χειλάκης, ήταν να αναποδογυρίσουν το έργο, όχι με την έννοια της αποδόμησης, αλλά να μη μείνουν στη πρώτη ανάγνωση. Να δείξουν ότι τελικά κανένας δεν είναι απατεώνας από μόνος του. Το πού είναι ο θύτης και πού το θύμα είναι τελικά λεπτές ισορροπίες. Μέσα σε αυτή την οικογένεια που μπαίνει αυτός ο ψευτοαπατεώνας, ίσως αυτοί είναι πιο απατεώνες από αυτόν. Ενώ φαινομενικά είναι μια κωμωδία, αυτή η απόχρωση που έδωσαν τα παιδιά δημιουργεί και κάτι σκοτεινό.\nΕγώ, λοιπόν, κάνω την κυρία του σπιτιού, η οποία είναι παντρεμένη με τον Οργκόν (Άλκις Κούρκουλος). Στην εισβολή του Ταρτούφου στην οικογένεια, είναι σαν να χάνει τα κεκτημένα της, δηλαδή την επιρροή της στον άντρα της, το ενδιαφέρον του απέναντί της. Προσπαθεί να τον διώξει και εκμεταλλεύεται μια εσάνς φλερτ που αντιλαμβάνεται από μέρους του Ταρτούφου για να τον ρίξει στην παγίδα της. Αλλά όπως γίνεται πάντα στη ζωή, όταν στήνουμε παγίδες αργά ή γρήγορα θα πέσουμε μέσα. Και έτσι πέφτει και αυτή μέσα.\nΖούμε σε μια εποχή υποκρισίας ή έχουμε αρχίσει να δίνουμε βάση στα πιο αληθινά, στα πιο ουσιαστικά;\nΔυστυχώς, εγώ δεν βλέπω καμία επαναφορά σε κάτι ουσιώδες. Και με βάση τη συνθήκη της κρίσης μέσα στην οποία ζούμε, για μένα το πιο θλιβερό από όλα είναι ότι αυτή η κρίση έδειξε ποιοι πραγματικοί είμαστε. Ο καθένας κοιτάζει την πάρτη του, η ουσιαστική αλληλεγγύη δεν βλέπω να υπάρχει κάπου. Κάνουμε ότι συνεννοούμαστε αλλά σε μια δεδομένη στιγμή πολύ εύκολα θα απαρνηθούμε τον άλλο για να σώσουμε το κεκτημένο μας.\n«Είναι πόλεμος ο έρωτας», είναι μια φράση του έργου που έχεις πει ότι την πιστεύεις πολύ. Πότε υπογράφουμε ειρήνη στον έρωτα;\nΌταν αγαπήσουμε. Όταν είμαστε ερωτευμένοι, δεν είναι το ίδιο.\nΜε τον σύζυγό σου, Αιμίλιο Χειλάκη, δουλεύετε μαζί. Πώς κρατάτε τις ισορροπίες ανάμεσα στη δουλειά και την καθημερινότητα σας; Λένε ότι δεν πρέπει κανείς να φέρνει τη δουλειά σπίτι, αλλά εσείς πηγαίνετε στη δουλειά μαζί.\nΤο πρόβλημα με αυτή τη δουλειά είναι ότι δεν κλείνεις το κομπιούτερ και κάνεις κάτι άλλο. Το κομπιούτερ είναι πάντα αναμμένο. Μπορεί να τρως και κάτι να σου έρθει, να πεις «έτσι θα την πω αυτή τη φράση» ή «τώρα κατάλαβα». Δεν έχει διακόπτες αυτή η δουλειά, δουλεύει και στον ύπνο σου, μπορεί να δεις ένα όνειρο που κάτι θέλει να σου πει. Είναι ένας τρόπος ζωής ή ένας τρόπος να αντιλαμβάνεσαι τον κόσμο γύρω σου. Και ξεχωριστά να δουλεύαμε, η δουλειά πάλι στο σπίτι μας θα ήταν.\nΜερικές φορές, απλά, επειδή έχεις την οικειότητα με τον άνθρωπο που αγαπάς, ίσως πάνω στη δουλειά να είναι πιο εύκολο να τον ακυρώσεις κάποια στιγμή. Σε έναν άλλο σκηνοθέτη, δεν θα μπορούσα να πω «τώρα τι είναι αυτά που λες;». Στον Αιμίλιο όμως θα το πω και αυτός θα μου το πει. Οπότε εκεί είναι η διαφορά, εκεί είναι που καμιά φορά χάνεται το μέτρο, αλλά δεν πτοούμαστε.\nΠρέπει να είσαι πάντα ανοιχτός στη ζωή. Πώς ερμηνεύεται αυτό το μότο σου;\nΊσως είναι και ένα μότο που έχω φτιάξει για να μην απελπίζομαι και να μην υποφέρω, που δεν γίνεται βέβαια. Όλοι τα παθαίνουμε όλα. Απλά έχω εμπιστοσύνη στη ζωή, είναι πιο σοφή από εμάς, ξέρει καλύτερα. Κάτι που μπορεί αυτή τη στιγμή να σου φαίνεται καταστροφικό, ίσως ένα χρόνο μετά να θεωρήσεις ότι σε έσωσε από κάτι. Τελικά, το απόλυτο κακό που αν το αφήσεις θα σε κλείσει απέναντι στη ζωή, μπορεί να είναι πολύ μεγάλο σχολείο. Και με αυτή την έννοια πρέπει να είναι κανείς ανοιχτός στη ζωή.\nΜετά από δύο πετυχημένες σεζόν στην Αθήνα, η σκοτεινή κωμωδία του Μολιέρου Ταρτούφος ή Οι απατεώνες σε διασκευή και σκηνοθεσία των Αιμίλιου Χειλάκη και Μανώλη Δούνια, ανεβαίνει στο Μέγαρο Μουσικής Θεσσαλονίκης για 5 μόνο παραστάσεις, την Παρασκευή 24, το Σάββατο 25 (απογευματινή και βραδινή) και την Κυριακή 26 Μαρτίου (απογευματινή και βραδινή). | Ώρα έναρξης: Απογευματινή 18.00, Βραδινή 21.00.\nΣτα εκδοτήρια της οδού Αριστοτέλους & στα εκδοτήρια του Μεγάρου\nΠερισσότερα για τα σημεία προπώλησης & προπώληση ηλεκτρονικά: http://www.ticketservices.gr/el/events/?eventid=2528


Οι όμιλοι του Champions League 2019-2020 - Showbiz.gr | Lifestyle & News Magazine\nΠραγματοποιήθηκε η κλήρωση των ομίλων του φετινού Champions\nLeague. «Καυτός» ο έκτος όμιλος.\nΤο βράδυ της Πέμπτης (29/8) πραγματοποιήθηκε η κλήρωση των ομίλων του φετινού\nChampions League. Ο Ολυμπιακός θα έχει δύσκολο έργο, μιας και κληρώθηκε\nστον δεύτερο όμιλο μαζί με Μπάγερν Μονάχου, Τότεναμ κι Ερυθρό Αστέρα.\nΟ πιο «καυτός» όμιλος θα είναι, πάντως, ο εκτός, εκεί όπου Μπαρτσελόνα, Ντόρτμουντ και Ίντερ αναμένεται να δώσουν μάχη για τις 2 πρώτες θέσεις που δίνουν πρόκριση\nστους «16». Οι όμιλοι του Champions League


Aegina's Light: Αίγινα : Τα «μαύρα τετράδια» του Μάρτιν Χάιντεγκερ: «Αδελφέ, για αυτό έγινα ναζιστής…»\nΤα «μαύρα τετράδια» του Μάρτιν Χάιντεγκερ: «Αδελφέ, για αυτό έγινα ναζιστής…»\nΘεωρείται ο διασημότερος Γερμανός φιλόσοφος του 20ου αιώνα. Οι σχέσεις του με τη ναζιστική ιδεολογία δεν ήταν κρυφές, ωστόσο, μέχρι σήμερα δεν υπήρχαν καθόλου αναφορές του ιδίου για τη συμπόρευση του με τον Αδόλφο Χίτλερ.\nΈνα μυστήριο δεκαετιών κατέληξε σε λύση, καθώς, από την αλληλογραφία του φιλοσόφου Μάρτιν Χάιντεγκερ με τον αδελφό του, προκύπτουν αποκαλυπτικά στοιχεία για την πνευματική υποταγή του στο καθεστώς των Ναζί και το Γ’ Ράιχ.\nΓια δεκαετίες πολλοί μελετητές του Χάιντεγκερ μιλούσαν για έναν απολίτικο φιλόσοφο, αποκομμένο από τον υπόλοιπο κόσμο που είχε διαπράξει ένα «στιγμιαίο» λάθος. Όμως η δημοσίευση των «Μαύρων Τετραδίων» -ενός είδους φιλοσοφικού ημερολογίου το οποίο ο Χάιντεγκερ ζήτησε να μην δημοσιευτεί μέχρι να τελειώσει το πλήρες του έργο- απέδειξε ξεκάθαρα τη σχέση του φιλοσόφου με τους ναζί.\nΟ πολυγραφότατος Χάιντεγκερ θεωρείται ο θεμελιωτής του υπαρξισμού. Η βαρύτητα του φιλοσοφικού του έργου επηρέασε ένα από τα σημαντικότερα φιλοσοφικά ρεύματα της σύγχρονης εποχής, τον υπαρξισμό, γεννώντας θερμούς υποστηρικτές και φανατικούς επικριτές. Η προσχώρηση του στα ναζιστικά ιδεώδη αποτελεί μία ακόμη απόδειξη ότι τα κηρύγματα μίσους του Φύρερ δεν είχαν απήχηση μόνο σε απαίδευτα μυαλά, αλλά ακόμη και στα πιο «επίλεκτα» της γερμανικής κοινωνίας.\nΗ αλληλογραφία συνιστά ένα «κλειδί» για την πλήρη κατανόηση του τι ακριβώς πίστευε ο φιλόσοφος. Από αποσπάσματα αυτής που δημοσιεύει η Zeit αποδεικνύεται ξεκάθαρα ο αντισημιτισμός του και ο θαυμασμός του προς τον Χίτλερ.\nΗ μυστική αποστολή της «γερμανικότητας»\nΟι επιστολές αποκαλύπτουν ότι ο Γερμανός φιλόσοφος ήταν γοητευμένος από την ωμή βία του Φύρερ, εμμονικός με τον όρο «γερμανικότητα» (αν και δεν του δίνει βιολογικό ορισμό), εχθρός των Εβραίων, περιφρονητικός απέναντι στις γυναίκες, ανίκανος να ακούσει οποιοδήποτε δεν συμμερίζεται τον ενθουσιασμό του. Ο Χάιντεγκερ ενθαρρύνει τον αδελφό του να ενταχθεί στο κόμμα των Ναζί και πιστεύει ότι όποιος δεν αντιλαμβάνεται το μέγεθος του Χίτλερ «του αξίζει να συνθλιβεί στο χάος».\nΜέσω της αλληλογραφίας προκύπτει οτι ο Χάιντεγκερ ενθουσιάστηκε από το γεγονός της κατάληψης της εξουσίας από τον Χίτλερ. Το μοναδικό παράπονο του νέου τότε πρύτανη στο πανεπιστήμιο του Φράιμπουργκ, ήταν οτι λόγω της αποπομπής Εβραίων συναδέλφων του, είχε πλέον περισσότερη δουλειά. Οι ζοφερές μέθοδοι του νέου καθεστώτος είναι αμελητέες για αυτόν, μπροστά στα «μεγάλα σχέδια» του Φύρερ.\n«Ο λαός μας και το Ράιχ μετασχηματίζονται και όποιος έχει μάτια να δει, αυτιά να ακούσει και μια καρδιά να χτυπάει, νιώθει αυτή τη δύναμη και τη βαθειά έξαρση. Είμαστε και πάλι αντιμέτωποι με μια μεγαλειώδη πραγματικότητα, την οποία οφείλουμε να κάνουμε πράξη με τρόπο ώστε να πάρει τη θέση της στον πνευματικό κόσμο του Ράιχ και στην μυστική αποστολή της γερμανικότητας».\n«Μην βλέπεις τί υπάρχει κάτω από το κίνημα, αλλά τις απόψεις του Φύρερ και τα μεγαλειώδη σχέδιά του. Χθες έγινα μέλος του NSDAP (Εθνικοσοσιαλιστικό Γερμανικό Εργατικό Κόμμα) όχι μόνο από εσωτερική πεποίθηση, αλλά από καθαρή συνειδητοποίηση οτι είναι ο μοναδικός τρόπος για να επιτευχθεί η καθαρότητα και η διευκρίνηση του όλου κινήματος. Και εάν εσύ δεν είσαι έτοιμος να προσχωρήσεις τώρα στο κόμμα, θα σε συμβούλευα ωστόσο να προετοιμάσεις τον εαυτό σου και να το κάνεις, χωρίς καμία ανησυχία για το εάν θα ασχοληθείς με κατώτερα και λιγότερο ευχάριστα θέματα που ενδέχεται να πέσουν στη αντίληψή σου...»\nΟ όρος «γερμανικότητα» επαναλαμβάνεται συνέχεια στα γράμματα του Χάιντεγκερ, αφού στις 29 Ιανουαρίου 1943 και ενώ η μάχη του Στάλινγκραντ έχει μόλις τερματισθεί, ο Γερμανός φιλόσοφος εκφράζει την ανησυχία του επειδή ο «μπολσεβικισμός και ο αμερικανισμός που σύμφωνα με αυτόν βασίζονται σε μία ενιαία ουσία, καταστρέφουν τη γερμανικότητα».\n«Όλα πήγαν καλά. Δεν είναι ακόμα σαφές τι πρόκειται να κάνουν οι Γάλλοι. Δεν μου φαίνεται όμως οτι έχουν σκοπό να με απομακρύνουν από τα καθήκοντά μου. Εδώ το κυνήγι μαγισσών διεξάγεται από τους πολιτικούς κεντρώου κόμματος άσχετα εάν πρόκειται για θεολόγους ή για λογικούς ανθρώπους. Όλο όμως αυτό είναι θλιβερό και χειρότερο και από την εποχή των Ναζί».\nTags: Γερμανός φιλόσοφος, Μάρτιν Χάιντεγκερ